
I. ELEMENTE ALE SECURITĂŢII NAŢIONALE. CONCEPT. SFERA DE APLICARE
1. Documente cadru
Securitatea naţională reprezintă condiţia fundamentală a existenţei naţiunii şi a statului român şi un obiectiv fundamental al guvernării; ea are ca domeniu de referinţă valorile, interesele şi obiectivele naţionale. 
Securitatea naţională este un drept imprescriptibil care derivă din suveranitatea deplină a poporului, se fundamentează pe ordinea constituţională şi se înfăptuieşte în contextul construcţiei europene, cooperării euroatlantice şi al evoluţiilor globale
. 
Principalele documente care reflectă politicile de securitate naţională sunt: Strategia de Securitate Naţională, Doctrina naţională a informaţiilor pentru securitate, Programul de Guvernare, Strategiile sectoriale din domeniul securităţii naţionale (Strategia de apărare naţională, strategia de ordine publică, strategiile serviciilor de informaţii, alte strategii pe probleme majore ale securităţii non-militare)
.

În actuala Strategie de Securitate Naţională a României nu există o definire clară a conceptului de securitate, ci doar cel al strategiei de securitate, după cum urmează:
“Strategia de securitate naţională a României urmăreşte promovarea, protecţia şi apărarea valorilor şi intereselor naţionale. Valorile naţionale sunt elemente de natură spirituală, culturală şi materială ce definesc identitatea românească. 
Strategia de securitate naţională a României răspunde nevoii şi obligaţiei de protecţie legitimă împotriva riscurilor şi ameninţărilor ce pun în pericol drepturile şi libertăţile fundamentale ale omului, valorile şi interesele naţionale vitale, bazele existenţei statului român, vizând, cu prioritate, următoarele domenii: 
· starea de legalitate; 
· siguranţa cetăţeanului; 
· securitatea publică; 
· prevenirea şi contracararea terorismului şi a altor ameninţări asimetrice;
· capacitatea de apărare; 
· protecţia împotriva dezastrelor naturale, degradării condiţiilor de viaţă şi accidentelor industriale.
Securitatea naţională se realizează prin măsuri adecvate de natură politică, economică, diplomatică, socială, juridică, educativă, administrativă şi militară, prin activitatea de informaţii, contrainformaţii şi securitate, precum şi prin gestionarea eficientă a crizelor, în conformitate cu normele de conduită ale comunităţii europene şi euroatlantice şi prevederile dreptului internaţional”.

Potrivit documentului, “riscurile şi ameninţările la adresa securităţii naţionale pot fi amplificate de existenţa unor vulnerabilităţi şi disfunctionalităţi, între care următoarele fenomene sunt generatoare de preocupări sau pericole: 
· dependenţa accentuată de unele resurse vitale greu accesibile; 
· unele tendinţe negative persistente în plan demografic şi migraţia masivă; 
· nivelul ridicat al stării de insecuritate socială, persistenţa stării de sărăcie cronică şi accentuarea diferenţelor sociale; 
· proporţia redusă, fragmentarea şi insuficienta implicare a clasei de mijloc în organizarea vieţii economico-sociale; 
· fragilitatea spiritului civic şi a solidarităţii civice; 
· infrastructura slab dezvoltată şi insuficient protejată; 
· starea precară şi eficienţa redusă a sistemului de asigurare a sănătăţii populaţiei; 
· carenţele organizatorice, insuficienţa resurselor şi dificultăţile de adaptare a sistemului de învăţământ la cerinţele societăţii; 
· organizarea inadecvată şi precaritatea resurselor alocate pentru managementul situaţiilor de criză; 
· angajarea insuficientă a societăţii civile în dezbaterea şi soluţionarea problemelor de securitate”.
Pe lângă Strategia de Securitate Naţională a României, unul dintre cele mai importante documente post-decembriste menite să genereze cadrul teoretic de adaptare şi compatibilizare conceptuală a instituţiilor cu atribuţii informative cu realităţile geopolitice şi geostrategice ale începutului de mileniu, cu dinamica mediului de securitate în care România se afirmă ca actor activ este Doctrina naţională a informaţiilor pentru securitate
. 
Documentul oferă o definiţie exhaustivă a conceptului de securitate naţională – „starea naţiunii, a comunităţilor sociale, a cetăţenilor şi a statului, fundamentată pe prosperitatea economică, legalitate, echilibru şi stabilitate socio-politică, exprimată prin ordinea de drept şi asigurată prin acţiuni de natură economică, politică, socială, juridică, militară, informaţională şi de altă natură, în scopul exercitării neîngrădite a drepturilor şi libertăţilor cetăţeneşti, manifestarea deplină a libertăţii de decizie şi de acţiune a statului, atributelor sale fundamentale şi a calităţii de subiect de drept internaţional”
. 
Astfel, securitatea naţională devine „conceptul integrator al tuturor domeniilor de activitate care concură la realizarea şi apărarea sa.

Componentele strategice fundamentale ale securităţii naţionale sunt”
:

· apărarea naţională; 

· siguranţa naţională; 

· ordinea publică. 
Documentul defineşte aceste componente ale securităţii naţionale, astfel:
"Apărare naţională - măsuri şi actiuni desfăşurate de statul român în scopul apărării şi garantării suveranităţii naţionale, a independenţei şi unităţii statale, integrităţii teritoriale şi democraţiei constituţionale".
"Siguranţă naţională - garanţia oferită de către stat privind apărarea eficientă a democraţiei, statului de drept, ordinii constituţionale şi valorilor supreme garantate de Constituţie, prin activităţile de informaţii, contrainformaţii şi securitate desfăşurate de sistemul securităţii naţionale, precum şi prin deciziile şi acţiunile de realizare a siguranţei cetăţenilor şi a naţiunii".
"Ordine publică - norme şi măsuri politice, economice, sociale care permit funcţionarea normală a instituţiilor statului, menţinerii liniştii publice, garantarea siguranţei cetăţenilor, respectarea şi protejarea drepturilor acestora".
2. Limitele conceptului de securitate 
Potrivit celor mai recente teorii, conceptul clasic de securitate centrat pe dimensiunea geo-politică şi militară (hard security) a fost extins prin integrarea dimensiunii socio-economice, de mediu şi chiar culturale (soft security). De asemenea, în prezent, se face o legătură mai strânsă între securitatea internă
 şi cea externă, existând tendinţa ca ele să fie tratate împreună.
Într-o altă definiţie,  securitatea naţională reprezintă baza politicii generale a statului prin care se fundamentează teoretic şi se îndeplinesc practic măsuri în toate domeniile de activitate, cu scopul asigurării promovării şi apărării intereselor naţionale fundamentale
.

Ca factor cumulativ şi de convergenţă transpartinică, securitatea naţională urmăreşte să asigure starea de normalitate democratică la care aspiră societatea – cetăţenii, comunităţile şi statul – pe baza eforturilor ce vizează deplina instaurare a legalităţii, făurirea prosperităţii economice, echilibrul social şi stabilitatea politică. Securitatea naţională se realizează în cadrul ordinii democratice prin: 
· exercitarea deplină a drepturilor şi libertăţilor cetăţeneşti; 
· asumarea conştientă a responsabilităţilor; 
· perfecţionarea capacităţii de decizie şi de acţiune a statului; 
· afirmarea României ca membru activ al comunităţii internaţionale. 
Valorile de securitate economică statuate constituţional (de interes major pentru securitatea naţională) sunt economia de piaţă, concurenţa loială, resursele naturale, echilibrul ecologic, dezvoltarea economică - prin asigurarea cadrului favorabil pentru valorificarea tuturor factorilor de producţie, aplicarea politicilor de dezvoltare regională şi dezvoltare durabilă - proprietatea, libertatea economică, sistemul financiar, activitatea bancară, protecţia socială, cercetarea ştiinţifică şi tehnologică naţională şi dreptul de autor. Acestea sunt înţelese ca acele relaţii sociale şi economice prin a căror existenţă şi manifestare se asigură funcţionarea economiei naţionale, precum şi ca ansamblul intereselor şi necesităţilor de securitate economică (prin garantarea principiilor de bază ale economiei de piaţă, proprietăţii, concurenţei loiale, resurselor naturale, echilibrului ecologic, dezvoltării economice, libertăţii economice, sistemului financiar, activităţii bancare, protecţiei sociale, cercetării ştiinţifice şi tehnologice naţionale şi dreptului de autor) 
.

3. Raportul criză financiară – securitate internaţională – securitate naţională 

Mediul de securitate internaţional a fost caracterizat de evoluţii neliniare, cu soluţii pe termen scurt, care au erodat credibilitatea politică a principalilor actori implicaţi (în special SUA) şi au evidenţiat lipsa unei viziuni strategice aplicate la nevoile reale de dezvoltare economică şi de asigurare a securităţii la nivel mondial. În aceste condiţii, se constată o accelerare a proceselor de difuzie a puterii la nivelul sistemului de relaţii internaţionale şi o asimetrie între puterea şi capacitatea de influenţă a principalului actor global - SUA.

Termenul de criză financiară defineşte situaţia în care instituţii sau bunuri financiare îşi pierd brusc o parte semnificativă din valoarea lor
.
Criza financiară internaţională actuală, care pare să fie cea mai puternică de la cea din perioada 1929 -1933, nu se limitează doar la o anumită companie sau la un anumit segment al sistemului financiar, ci a destabilizat întregul sistem financiar mondial, fiind ţinută sub control cu mari dificultăţi. Acest fapt va avea consecinţe pe termen lung, nefiind vorba doar de o stare izolată, ci de sfârşitul unei epoci. „Ideea unei pieţe atotputernice fără intervenţii politice este o nebunie… epoca autoreglementării s-a terminat. S-a sfârşit şi cu laissez-faire-ul”, a declarat Nicolas Sarkozy, preşedintele Franţei, referindu-se, într-un recent discurs, la criza financiară
.

Această criză subprime
, a fost la origini o criză financiară determinată de  scăderea bruscă a lichidităţilor pe pieţele globale de credit şi în sistemele bancare, cauzată de eşecul companiilor care au investit în ipotecile subprime (cu grad ridicat de risc). Prin acest mecanism economic s-au cumulat o serie de ipoteci de la diferite bănci, care au fost vândute apoi mai departe, ca o investiţie de sine stătătoare. Încurajările guvernamentale au facilitat obţinerea acestor credite. Cererea de imobile a crescut artificial tot mai mult şi, pe cale de consecinţă, au crescut şi preţurile proprietăţilor cu până la 500%. Creditele ipotecare acordate şi ipotecile neacoperite de sume reale au dus băncile spre faliment
. Securizarea ipotecilor a răspândit riscul financiar în economie într-o manieră în care expunerea băncilor la împrumuturi nefavorabile a devenit, nominal, minimală. Cu toate acestea, refacerea ipotecilor prin obligaţiuni complexe cu împrumut colateralizat a îngreunat identificarea debitorului şi a valorii reale a ipotecii. Inovaţiile financiare concepute pentru a diminua riscul de la nivel individual sau microeconomic au fost transferate la nivel macro, sporind astfel riscul sistemic. Mai mult decât atât, aceste inovări au favorizat comerţul speculativ.

Aprecierile calitative de ordin general privind cauzele actualei crize financiare nu pot fi disociate de conduita unor politici macroeconomice cu efecte globale
. Anvergura efectelor politicii monetare americane nu trebuie apreciată doar prin caracterul pur al economiei de piaţă, ci şi prin rolul internaţional al dolarului american ca mijloc de plată, monedă de rezervă şi refugiu investiţional. Ca urmare, politica băncii centrale americane (FED) a depăşit demult interesul american, iar deciziile FED au fost aşteptate cu interes în mediul financiar internaţional.
În perioada 2003-2007, economiile spaţiului occidental au cunoscut o perioadă de creştere economică, inflaţie scăzută şi acces la resurse financiare relativ ieftine, care au încurajat creşterea cererii de resurse financiare şi a investiţiilor directe la nivel global, în special în cazul statelor cu economii emergente. Pe de altă parte, modelele de dezvoltare economică care au fundamentat rolul organismelor economice internaţionale în relaţia cu anumite state
 (în special a celor considerate cu economii emergente, a statelor sărace sau în curs de dezvoltare) s-au dovedit a fi depăşite de iniţiativele de afirmare politico-economică a unor actori cu ambiţii regionale sau globale. Aceştia din urmă au utilizat parteneriate bilaterale şi mecanisme de sprijin reciproc prin care au diminuat rolul unor organizaţii financiare internaţionale, precum Fondul Monetar Internaţional sau Banca Mondială
.

La nivel psihologic, criza e starea de fapt în care situaţiile obiective depăşesc capacităţile şi resursele de adaptare ale individului sau grupului, fie că vorbim de grupuri mici, cum ar fi organizaţiile, sau grupuri mari - naţiunile. Factorii psihologici sunt implicaţi în ambele componente ale crizei. Astfel, factorii psihologici pot influenţa modul în care înţelegem şi receptăm situaţia obiectivă. Tot factorii psihologici pot influenţa modul în care ne evaluăm capacităţile de a face faţă situaţiilor obiective, putând să apară sub-evaluarea sau supra-evaluarea resurselor. În fine, factorii psihologici pot influenţa modul în care adaptăm situaţia la resurse
. 

În condiţiile în care unii specialişti compară evenimentele de pe pieţele internaţionale cu un “9/11 financiar”, efectele acestora par să favorizeze Federaţia Rusă, care, deşi nu este imună la criza financiară, este în schimb mult mai bine pregătită decât multe alte state să depăşească perioada dificilă
. Sub “acoperirea” crizei financiare şi în condiţiile preocupărilor curente ale S.U.A. (Irak, Afganistan, criza financiară), şansele ca Federaţia Rusă să-şi extindă influenţa în această perioadă sunt mult mai ridicate.

Dacă în vremuri de recesiune oamenii renunţă mai întâi la bunurile de lux, aceştia nu pot însă renunţa, decât foarte greu, la elemente situate pe treptele inferioare ale ierarhiei necesităţilor vitale, precum siguranţa energetică.
Astfel, resursele energetice proprii poziţionează Rusia foarte favorabil din punct de vedere al veniturilor certe pe care un stat le poate obţine, comparativ cu alte state dezvoltate ale lumii, chiar şi în vremuri de criză economică.

Se poate aprecia că Rusia îşi va manifesta supremaţia în domeniul resurselor energetice în Europa, având şansa de a acţiona şi mai extins în perioada de criză/recesiune. Unii experţi apreciază că Rusia va folosi capitalurile de care dispune pentru „a ajuta” financiar, iar ulterior a subordona statele afectate de criza financiară şi îşi va accentua acţiunile de divizare a aliaţilor europeni ai S.U.A.

“Actuala criză financiară ar putea încheia statutul de lider economic mondial al S.U.A.”, a afirmat într-un interviu ministrul german de finanţe Peer Steinbrueck, în data de 25.09.2008.
În acest context, un element important al securităţii interne este reprezentat de securitatea energetică - procesul de asigurare al disponibilităţii necesarului de electricitate pentru consum industrial şi casnic, în cantităţile necesare. Securitatea energetică este o problemă mondială, care implică majoritatea guvernelor şi acoperă mai multe sectoare energetice, precum cel de petrol, cărbune, energie nucleară şi gaze naturale.

Preocuparea României pentru importurile de energie în legătură cu securitatea resurselor, dar şi grija pentru investiţiile în extracţia şi exportul de energie, în strânsă legătură cu existenţa unei pieţe de desfacere stabile, nu mai reprezintă o noutate. De fapt, acestea au fost preocupările politice din momentul în care cărbunii, petrolul şi gazul au devenit mecanisme ale industrializării şi precondiţiile societăţii moderne. 
În ultima perioadă, problema securităţii energetice a devenit tot mai clară pentru ţara noastră. Prin urmare, securitatea energetică nu trebuie considerată doar o problemă politică, ci şi o provocare economică. Resursele petroliere, prin natura lor, nu pot fi reînnoite. Chiar dacă politica ar fi scoasă complet din ecuaţie, problema securităţii furnizării pe termen lung rămâne, chiar şi dacă există destule resurse pentru a satisface o cerere aflată în continuă creştere.

Conceptul de securitate naţională a evoluat şi s-a modificat ca urmare a fenomenelor transnaţionale care caracterizează etapa actuală şi a pluralităţii originii şi naturii noilor riscuri şi ameninţări. În prezent, securitatea se identifică cu protecţia a tot ceea ce afectează bazele statului român şi ale organizaţiilor la care a aderat.

În acest context este dificil de apreciat atât durata şi amploarea efectelor prezentei crize financiare, cât şi implicaţiile pe care aceasta le va avea asupra securităţii naţionale.

O economie stabilă nu poate exista fără securitate şi, de asemenea, nici securitatea nu poate fi stabilă fără o economie sănătoasă. În contextul actual al globalizării economice, acest fenomen „influenţează mediul de securitate contemporan, atât în ceea ce priveşte geneza noilor riscuri şi ameninţări, cât şi a apariţiei diferitelor oportunităţi”, aşa cum este menţionat în Strategia de Securitate a României. În acest mediu, niciun stat nu se poate izola sau declara neutru şi nici nu este la adăpost dacă rămâne în afara proceselor globale. Securitatea internaţională tinde tot mai mult să-şi manifeste caracterul indivizibil, iar comunitatea internaţională este tot mai conştientă de răspunderile ce îi revin. Observăm că, în această situaţie a globalizării economice, garanţia unei securităţi eficiente reiese fără îndoială din faptul că securitatea naţională este strâns legată de economia globală.

Astfel, fiind în faţa unei crize financiare
 la nivel mondial (potrivit opiniei experţilor în domeniu cu potenţial de a deveni criză economică
) şi interpretând prevederile Strategiei de Securitate Naţională a României, specialiştii apreciază că această criză financiară este în strânsă legătură şi poate ameninţa securitatea naţională a României.

Pentru a păstra nivelul securităţii naţionale la cele mai înalte standarde un rol important revine, pe lângă stabilitatea mediului financiar şi economic, şi componentelor sociale, de apărare, educaţie etc. Toate aceste domenii însă pot fi afectate cu uşurinţă de disfuncţionalităţi înregistrate de palierul economic. Întrucât problemele economice sunt generatoare de probleme sociale, probleme cu consecinţe grave ce pot afecta stabilitatea statului, acestea trebuie atent monitorizate, iar măsurile luate trebuie să se regăsească într-o strânsă interdependenţă şi în relaţie de complementaritate. Principiul dominoului este perfect aplicabil situaţiei de faţă, statul având rolul de a menţine sub control toate palierele sensibile ale aspectelor complexe ale crizei.  Lipsa productivităţii, lipsa locurilor de muncă, lipsa cererii de bunuri sunt toate elemente care, deşi sunt de natură economică, afectează în mod evident componenta socială şi, împreună, afectează securitatea naţională.

Nu trebuie neglijat nici faptul că, pentru asigurarea securităţii naţionale, Statul român are nevoie de sume de bani necesare funcţionării sistemului de securitate pe toate componentele sale. Aceste sume necesare bunei funcţionări a sistemului de securitate sunt generate de la bugetul de stat. În cazul în care nivelul sumelor încasate scade datorită unor disfuncţionalităţi ale sistemului economic, este evident că şi sumele repartizate pentru funcţionarea sistemului de securitate se vor diminua corespunzător.

De asemenea, o modificare a configuraţiei leadership-ului mondial, urmare a acestei crize financiare, poate determina o reorientare a priorităţilor în domeniul securităţii a aliaţilor României. Astfel de schimbări ar putea necesita ajustarea poziţionării ţării noastre pe scena relaţiilor internaţionale
 şi, implicit, a politicilor din domeniul securităţii şi apărării.

Analiştii şi experţii economici susţin faptul că această criză financiară internaţională, care a generat probleme deosebit de grave unora dintre cele mai puternice instituţii financiare din lume, s-ar putea răsfrânge indirect asupra României, prin limitarea fluxurilor de capital şi prin reducerea disponibilităţii la risc al investitorilor
.

Influenţa asupra României a crizei financiare aflate în derulare şi a încetinirii creşterii economice din SUA şi a celei de la nivel mondial va depinde de măsura în care aceste evenimente reduc fluxurile de capital în ţară, punând accent pe stabilitatea şi sănătatea sistemelor bancare mondiale şi româneşti. 
4. Elemente cu implicaţii directe asupra securităţii naţionale

Toate aceste turbulenţe s-au reflectat imediat şi în România, prin pierderi înregistrate la bursă şi prin deprecierea leului în raport cu euro, în contextul creşterii aversităţii la risc a investitorilor (a se vedea scăderea drastică a investiţiilor pentru primul trimestru al anului 2009, faţă de aceeaşi perioadă a anului precedent).

Pe termen mai lung însă, efectele crizei internaţionale asupra sectorului bancar românesc şi asupra economiei în ansamblu ar putea fi generate de expunerile deţinute pe piaţa americană de băncile mamă ale instituţiilor de credit din România şi de relaţiile de afaceri ale acestora cu companiile aflate în dificultate.

Grupurile financiare UniCredit, Erste, Raiffeisen, ING sau Societe Generale sunt instituţii importante la nivel european care deţin subsidiare în România, iar eventualele probleme pe care le-ar întâmpina ar putea să se reflecte şi în activităţile locale
.
Potrivit unei analize publicate pe site-ul Fondului Monetar Internaţional, prezenţa băncilor străine generează pe lângă avantaje şi o serie de dezavantaje şi riscuri, analiştii menţionând, printre acestea, diminuarea sau întreruperea creditării, în cazul unor evenimente importante pe pieţele de origine. Aceeaşi analişti sunt de părere că problemele economice de pe piaţa de origine pot determina o instituţie internaţională să îşi reducă operaţiunile din străinătate. Criza financiară ar putea genera probleme pentru anumite bănci europene, pe măsură ce falimentele sau achiziţiile altor instituţii de credit sunt puse în practică.

Marile bănci americane şi europene îşi reevaluează activităţile, ceea ce contribuie la creşterea costului capitalului şi diminuează disponibilitatea la risc la nivel mondial.

România a împrumutat sume considerabile de bani din străinătate în ultimii ani. Aceste fonduri au fost un factor de creştere economică. Este foarte puţin probabil ca economia să poată continua să crească în ritmul actual, în contextul reducerii fluxurilor de capital.
Primele efecte ale crizei economice s-au manifestat în România prin reducerea ritmului de dezvoltare economică şi creşterea numărului de falimente şi printr-o reevaluare a proiectelor de investiţii ale companiilor. Majoritatea IMM-urilor estimează că în perioada următoare vor stopa investiţiile majore în proiecte de dezvoltare pentru a evita riscurile produse de condiţiile nefavorabile de creditare şi a volatilităţii monedei naţionale
. Peste 80% dintre IMM-uri consideră că instabilitatea financiară îşi va face simţite efectele în perioada următoare, când multe companii mici şi mijlocii vor avea probleme de supravieţuire. Cele mai expuse riscului sunt start-up-urile care, având un rulaj foarte mic, nu deţin resursele necesare pentru a trece printr-o perioadă de recesiune. În lipsa unui plan economic radical în acest sector, România nu va reuşi să îndeplinească predicţiile de dezvoltare economică pentru 2009 şi va mări decalajul economic faţă de ţările din Uniunea Europeană. Vor trebui adoptate măsuri economice, corelate cu cele anunţate de oficialii Comisiei Europene, care ar putea duce la diminuarea efectelor scăderii pieţelor asupra micilor întreprinzători.

Se recomandă o politică de investiţii prudentă şi o mai mare atenţie la conservarea resurselor umane şi financiare. De asemenea, se recomandă  instituţiilor financiare, să adopte măsurile de garantare a depozitelor şi, nu în ultimul rând, să limiteze orice cheltuială din bani publici în alte scopuri decât cele de importanţă maximă.
În privinţa sistemului bancar, analiştii disting două tipuri de efecte : probleme pe termen scurt cu lichidităţile şi, pe termen lung, cu creşterea dobânzilor. Astfel, deşi iniţial problema nu era considerată una foarte gravă şi cu toate că Banca Centrală Europeană a pompat mai multe zeci de miliarde de euro pe pieţele financiare pentru a preveni o criză europeană, lumea financiar-bancară europeană recunoaşte că efectele, în special cele pe termen lung, au fost subestimate. Cele mai importante efecte, pentru statele din Europa de Est, vor fi cele pe termen lung, atunci când creşterea economică va încetini şi creditele vor fi obţinute cu costuri mult mai mari. Se poate aprecia că cinci state est europene cu deficit mare de cont curent au fost supuse presiunii la un moment dat: Letonia, Ungaria, Bulgaria, România şi Serbia.

Din perspectiva BERD, există totuşi şi aspecte pozitive – mărirea dobânzilor ar putea domoli explozia de îndatorări din aceste state.

Între timp, criza de pe pieţele financiare europene occidentale îşi continuă cursul, iar economiile aflate încă în curs de dezvoltare pot fi afectate şi prin intermediul produselor exportate de Occident. „Criza financiară se poate adânci şi, la fel, există posibilitatea ca finanţarea externă să se reducă. Un aspect destul de grav pentru acele economii emergente cu deficit mare de cont curent”, se afirmă într-o analiză a Băncii Mondiale.

5. Decizii ale Băncii Centrale Europene

În şedinţa din data de 7 mai 2009, Consiliul guvernatorilor BCE a hotărât, pe baza analizelor economice şi monetare periodice, reducerea ratei dobânzii la operaţiunile principale de refinanţare ale Eurosistemului cu încă 25 puncte de bază şi a celei la facilitatea de creditare marginală cu 50 puncte de bază, până la 1,00% şi, respectiv, 1,75%, începând cu data de 13 mai 2009. Rata dobânzii la facilitatea de depozit va rămâne nemodificată, la nivelul de 0,25%. Prin această decizie, diminuările ratei dobânzii la operaţiunile principale de refinanţare ale Eurosistemului, începând cu data de 8 octombrie 2008, au totalizat 325 puncte de bază. 

Luând în considerare toate informaţiile şi analizele disponibile, nivelul actual al ratelor dobânzilor reprezentative ale BCE este corespunzător. Pe lângă reducerile aplicate ratelor dobânzilor, la data de 7 mai 2009 Consiliul guvernatorilor a hotărât menţinerea sprijinului pentru consolidarea creditării. În scopul asigurării continuităţii şi coerenţei în raport cu operaţiunile întreprinse începând cu luna octombrie 2008 şi ca o recunoaştere a rolului principal al sistemului bancar în finanţarea economiei zonei euro, Eurosistemul va derula operaţiuni de refinanţare pe termen lung destinate furnizării de lichiditate, cu scadenţa la un an, prin intermediul unor proceduri de licitaţie cu rată fixă a dobânzii şi cu alocare integrală. Rata fixă pentru prima operaţiune, care urmează să fie anunţată la data de 23 iunie 2009, va fi rata dobânzii la operaţiunile principale de refinanţare aplicabilă la acea dată. Ulterior, rata fixă a dobânzii ar putea include o primă aferentă dobânzii aplicate operaţiunilor principale de refinanţare, în funcţie de situaţia existentă la data respectivă. 

Consiliul guvernatorilor a hotărât, în principiu, că Eurosistemul va cumpăra obligaţiuni garantate în euro, emise în zona euro. Procedurile detaliate vor fi anunţate după şedinţa Consiliului guvernatorilor din data de 4 iunie 2009. 

De asemenea, Consiliul guvernatorilor a decis că Banca Europeană de Investiţii va deveni contrapartidă eligibilă în ceea ce priveşte operaţiunile de politică monetară ale Eurosistemului începând cu data de 8 iulie 2009, în aceleaşi condiţii aplicabile tuturor contrapartidelor. 

Scopul acestor decizii este de a susţine scăderea constantă a ratelor dobânzilor la termen de pe piaţa monetară, de a încuraja băncile să menţină şi să majoreze volumul creditelor acordate clienţilor, de a contribui la îmbunătăţirea nivelului de lichiditate pe anumite segmente importante de pe piaţa titlurilor de credit ale sectorului privat, precum şi de a relaxa condiţiile de finanţare pentru bănci şi întreprinderi. 

Deciziile iau în considerare anticipaţiile potrivit cărora evoluţia preţurilor va fi în continuare afectată de ieftinirea considerabilă a materiilor prime din perioada anterioară şi de pierderea pronunţată de ritm înregistrată de activitatea economică în zona euro şi la nivel mondial. Cele mai recente date economice şi informaţiile din sondaje relevă primele indicii de stabilizare la valori foarte scăzute, după rezultatele mult sub aşteptări din trimestrul I 2009. Economia mondială, inclusiv cea a zonei euro, continuă să înregistreze un declin substanţial, existând posibilitatea menţinerii la un nivel scăzut a cererii în plan internaţional şi în zona euro în anul 2009, cu o redresare treptată în cursul anului 2010. Această evaluare include o serie de evoluţii nefavorabile care s-ar putea materializa în lunile următoare, cum ar fi o nouă deteriorare a condiţiilor pe pieţele forţei de muncă. În acelaşi timp, indicatorii disponibili ai anticipaţiilor inflaţioniste pe termen mediu şi lung sunt în continuare ferm ancoraţi la niveluri compatibile cu obiectivul Consiliului guvernatorilor de a menţine rate ale inflaţiei inferioare, dar apropiate de 2%, pe termen mediu. Rezultatul analizei monetare confirmă faptul că presiunile inflaţioniste sunt în scădere, pe fondul temperării în continuare a dinamicii creditului şi a agregatelor monetare în ultimele luni. În acest context, în urma deciziilor din data de 7 mai 2009, Consiliul guvernatorilor anticipează faptul că stabilitatea preţurilor se va menţine pe termen mediu, sprijinind astfel puterea de cumpărare a populaţiei din zona euro. 

În ceea ce priveşte analiza economică, aceasta arată că, sub impactul turbulenţelor de pe pieţele financiare, dinamica economiei a continuat să se tempereze în zona euro în trimestrul I 2009, în paralel cu menţinerea încetinirii creşterii economice la nivel mondial. Atenuarea din trimestrul I 2009 pare să fi fost mult mai pronunţată decât cea proiectată în luna martie. Recent, datele din sondaje au relevat primele indicii de stabilizare, deşi la niveluri foarte scăzute. Pe ansamblu, este posibil ca activitatea economică să se menţină foarte scăzută pe tot parcursul anului, dar se anticipează o redresare treptată în cursul anului 2010. În special, ieftinirea considerabilă a materiilor prime, începând cu vara anului 2008, reprezintă un factor de susţinere a venitului real disponibil şi, implicit, a consumului. De asemenea, cererea externă şi la nivelul zonei euro ar trebui să beneficieze tot mai mult de efectele stimulentelor macroeconomice substanţiale în curs de aplicare, precum şi de măsurile adoptate până în prezent pentru a restabili funcţionarea sistemului financiar atât în interiorul, cât şi în afara zonei euro. 

Având în vedere toate aceste măsuri şi efectele lor, precum şi creşterea economică pronunţat negativă din trimestrul I 2009 şi prognozele publicate recent de unele instituţii publice, riscurile la adresa acestei perspective se menţin, în general, echilibrate. În ceea ce priveşte aspectele negative, există preocupări care vizează posibilitatea ca turbulenţele de pe pieţele financiare să aibă un impact mai puternic asupra economiei reale: intensificarea presiunilor protecţioniste şi eventualitatea unor evoluţii nefavorabile la nivelul economiei mondiale, ca urmare a unei corecţii abrupte a dezechilibrelor pe plan internaţional. În acelaşi timp, datorită ieftinirii materiilor prime şi măsurilor adoptate, efectele pozitive ar putea depăşi aşteptările. 

Potrivit estimării preliminare a Eurostat, rata anuală a inflaţiei IAPC
 s-a situat la 0,6% în luna aprilie, nivel nemodificat faţă de cel consemnat în luna martie. Scăderea ratei inflaţiei începând cu vara anului 2008 reflectă în principal ieftinirea considerabilă a materiilor prime la nivel mondial în această perioadă. De asemenea, indiciile privind atenuarea generalizată a presiunilor inflaţioniste sunt tot mai numeroase. Privind în perspectivă, efectele de bază, determinate de evoluţia anterioară a preţurilor energiei, vor avea un rol semnificativ în dinamica pe termen scurt a inflaţiei IAPC. În consecinţă, Consiliul guvernatorilor anticipează reducerea în continuare a ratelor anuale ale inflaţiei totale, care vor consemna temporar valori negative, într-un interval de câteva luni, la jumătatea anului şi, ulterior, o nouă majorare. Această dinamică pe termen scurt nu este totuşi importantă din perspectiva politicii monetare. Pe termen mai îndelungat, este posibil ca rata inflaţiei calculate pe baza IAPC să se menţină la niveluri pozitive, sub 2%, în anul 2010, evoluţia preţurilor fiind în continuare afectată de persistenţa slăbirii cererii în zona euro şi pe plan internaţional. Indicatorii disponibili privind anticipaţiile inflaţioniste pe termen mediu şi lung se menţin ferm ancoraţi la niveluri compatibile cu obiectivul Consiliului guvernatorilor de a menţine rate ale inflaţiei inferioare, dar apropiate de 2% pe termen mediu. 

Riscurile la adresa acestor perspective sunt, în general, echilibrate şi se referă în special la cele privind activitatea economică, precum şi la preţurile materiilor prime. 

În ceea ce priveşte analiza monetară, cele mai recente date confirmă decelerarea în continuare a expansiunii masei monetare, care este semnalată, de exemplu, de persistenţa scăderilor concomitente ale ritmului anual de creştere a agregatului monetar M3
 (până la 5,1%) şi ale volumului creditelor acordate sectorului privat (până la 3,2%). Această decelerare confirmă evaluarea potrivit căreia presiunile inflaţioniste pe termen mediu sunt în scădere. 

Evoluţiile lunare ale M3 şi ale componentelor acestuia au fost în continuare caracterizate de volatilitate, datele pentru luna martie indicând o scădere la nivelul majorităţii soldurilor respective. Aceasta poate reflecta parţial plasamentele financiare ale participanţilor pe piaţă, efectuate ca reacţie la reducerile anterioare ale ratelor dobânzilor reprezentative ale BCE, care au condus la scăderea remunerării depozitelor pe termen scurt şi a instrumentelor negociabile şi au determinat realocări de fonduri atât în cadrul M3, cât şi în favoarea unor instrumente neincluse în acest agregat monetar. 

Soldul creditelor acordate de FMI sectorului privat a consemnat o nouă diminuare în luna martie, reflectând în principal fluxul negativ al creditelor acordate societăţilor nefinanciare. Valoarea redusă a finanţării s-a datorat din nou, cu precădere, creditelor pe scadenţe scurte, în timp ce volumul net al creditelor pe scadenţe îndepărtate s-a menţinut la niveluri pozitive. Reducerea creditelor pe termen scurt ar putea indica, în mare măsură, diminuarea cererii de credite în urma deteriorării accentuate a activităţii economice şi a perspectivelor referitoare la mediul de afaceri la începutul anului. Ratele dobânzilor la creditele bancare pe termen scurt şi cu dobândă variabilă acordate populaţiei şi societăţilor nefinanciare au scăzut semnificativ în ultimele luni, sugerând continuarea procesului de transmitere a impulsurilor de politică monetară asupra economiei. Pe ansamblu, cele mai recente date referitoare la credit şi la agregatul monetar în sens larg susţin evaluarea potrivit căreia atât băncile, cât şi sectoarele deţinătoare de monedă îşi reduc gradul înalt de îndatorare din ultimii ani. 

În concluzie, deciziile Consiliului guvernatorilor din data de 7 mai 2009 iau în considerare anticipaţiile potrivit cărora evoluţia preţurilor va fi în continuare afectată de ieftinirea considerabilă a materiilor prime din perioada anterioară şi de pierderea pronunţată de ritm înregistrată de activitatea economică în zona euro şi la nivel mondial. Cele mai recente date economice şi informaţiile din sondaje relevă primele indicii de stabilizare la valori foarte scăzute, după rezultatele mult sub aşteptări din trimestrul I 2009. Economia mondială, inclusiv cea a zonei euro, continuă să înregistreze un declin substanţial, existând posibilitatea menţinerii scăzute a cererii pe plan internaţional şi în zona euro în anul 2009, cu redresarea treptată în cursul anului 2010. Această evaluare include o serie de evoluţii nefavorabile care s-ar putea materializa în lunile următoare, cum ar fi o nouă deteriorare a condiţiilor pe pieţele forţei de muncă. În acelaşi timp, indicatorii disponibili ai anticipaţiilor inflaţioniste pe termen mediu şi lung sunt în continuare ferm ancoraţi la niveluri compatibile cu obiectivul Consiliului guvernatorilor de a menţine rate ale inflaţiei inferioare, dar apropiate de 2%, pe termen mediu. Coroborarea cu rezultatul analizei monetare confirmă faptul că presiunile inflaţioniste sunt în scădere, pe fondul temperării în continuare a dinamicii creditului şi a agregatelor monetare în ultimele luni. În acest context, în urma deciziilor din data de 7 mai 2009, Consiliul guvernatorilor anticipează faptul că stabilitatea preţurilor se va menţine pe termen mediu, sprijinind astfel puterea de cumpărare a populaţiei din zona euro. 

Pe ansamblu, după intensificarea crizei financiare în luna septembrie 2008, Eurosistemul a adoptat o serie de măsuri fără precedent prin natura, sfera de cuprindere şi sincronizarea acestora. În consecinţă, s-a înregistrat o scădere evidentă a ratelor dobânzilor reprezentative de pe pieţele monetare utilizate, în general, de băncile din zona euro ca referinţă pentru ajustarea dobânzilor la creditele cu rată variabilă şi stabilirea celor aferente creditelor noi pe termen scurt, ceea ce a condus la diminuări semnificative ale ratelor dobânzilor la aceste credite acordate populaţiei şi societăţilor nefinanciare. Având în vedere decalajele specifice procesului de transmitere a politicii monetare, efectele măsurilor adoptate de Consiliul guvernatorilor se vor resimţi treptat la nivelul întregii economii. Astfel, prin toate măsurile adoptate, politica monetară a sprijinit continuu populaţia şi sectorul corporativ. 

Consiliul guvernatorilor apreciază că, odată cu îmbunătăţirea mediului macroeconomic, măsurile adoptate vor putea fi rapid anulate, iar lichiditatea furnizată va fi absorbită, astfel încât orice risc la adresa stabilităţii preţurilor pe termen mediu şi lung să poată fi contracarat cu eficienţă şi promptitudine. Consiliul guvernatorilor va asigura în continuare ancorarea fermă a anticipaţiilor inflaţioniste pe termen mediu. Aceasta constituie o condiţie sine qua non pentru susţinerea dezvoltării durabile şi a creşterii gradului de ocupare a forţei de muncă, contribuind la stabilitatea financiară. Prin urmare, Consiliul guvernatorilor va continua să monitorizeze cu deosebită atenţie toate evoluţiile în perioada următoare. 

În ceea ce priveşte politicile fiscale, cele mai recente proiecţii pentru ţările din zona euro indică revizuirea în continuare a prognozelor şi estimărilor referitoare la soldurile bugetare. Adâncirea deficitelor bugetare şi impactul fiscal al măsurilor de sprijin din sectorul financiar vor conduce la ponderi semnificativ mai mari ale datoriei publice în PIB. De asemenea, proiecţiile actualizate de către Comisia Europeană şi Comitetul de politică economică, mandatate de Consiliul ECOFIN, relevă că majoritatea ţărilor se confruntă cu dificila sarcină de soluţionare a problemei costurilor bugetare pe care le presupune îmbătrânirea populaţiei. Prin urmare, este esenţial ca ţările să îşi asume angajamente ferme şi credibile în direcţia consolidării, în vederea revenirii la poziţii bugetare solide, cu respectarea strictă a dispoziţiilor Pactului de stabilitate şi creştere. Aceasta va contribui la menţinerea încrederii publicului în sustenabilitatea finanţelor publice şi va susţine atât redresarea economiei, cât şi creşterea economică pe termen lung. Credibilitatea angajamentelor de consolidare fiscală va spori, dacă acestea sunt incluse în cadrul politicilor naţionale pe termen mediu. 

Referitor la politicile structurale, este esenţială concentrarea asupra consolidării capacităţii de ajustare şi a flexibilităţii economiei zonei euro, în concordanţă cu principiul unei economii de piaţă deschise. Aceasta necesită accelerarea ritmului de aplicare a reformelor pe piaţa forţei de muncă, în vederea facilitării procesului de stabilire corespunzătoare a salariilor şi a mobilităţii forţei de muncă între sectoare şi regiuni, precum şi a reformelor de pe piaţa de bunuri şi servicii, pentru stimularea concurenţei şi impulsionarea restructurării. 
II. EVOLUŢIA ECONOMICO-SOCIALĂ A ROMÂNIEI ÎN CONTEXTUL CRIZEI FINANCIARE

A. Principalii indicatori macroeconomici

Perioada 1.I-31.III.2009
1. Preţuri

Evoluţia preţurilor bunurilor şi serviciilor de consum în luna martie 2009 faţă de luna februarie 2009.

Rata inflaţiei în luna martie 2009 faţă de luna februarie 2009 a fost 0,5%, iar comparativ cu martie 2008 a fost 6,7%.

Rata lunară a inflaţiei în primele trei luni ale anului 2009 pe total şi pe grupe de mărfuri şi servicii este prezentată în tabelul următor:

Evoluţia preţurilor bunurilor şi serviciilor de consum în luna martie 2009 faţă de luna martie 2008.

Rata inflaţiei în martie 2009 comparativ cu aceeaşi lună a anului 2008 a fost 6,7%.

Preţurile mărfurilor alimentare au crescut cu 5,7%, cele ale mărfurilor nealimentare cu 6,7%, iar tarifele serviciilor cu 8,8%.

Evoluţia indicilor parţiali, calculaţi prin excluderea din IPC a anumitor componente, este prezentată în tabelul de mai jos:

Evoluţia preţurilor produselor agricole 

În luna martie 2009, comparativ cu luna martie 2008, preţurile produselor agricole au scăzut cu -10,1%.

Această scădere s-a datorat în principal produselor vegetale ale căror preţuri au avut o contribuţie de -15,1 puncte procentuale la evoluţia pe ansamblu a preţurilor produselor agricole.

Produsele de origine animală au participat la această evoluţie a preţurilor cu 4,9 puncte procentuale.

Preţurile produselor vegetale au scăzut cu -20,9%. Preţurile produselor animale au crescut cu 17,6%.

Evoluţia preţurilor producţiei industriale

Faţă de luna februarie 2009, preţurile producţiei industriale au scăzut în luna martie 2009 cu 0,6%.

Preţurile producţiei industriale în luna martie 2009, comparativ cu luna februarie 2009, au înregistrat o scădere pe total (produse destinate pieţei interne şi pieţei externe) cu 0,6%.

Contribuţia la această scădere a avut-o atât evoluţia descendentă a preţurilor producţiei industriale pe piaţa internă (au contribuit cu -0,4 puncte procentuale), cât şi a preţurilor producţiei industriale pe piaţa externă (-0,2 puncte procentuale).

În luna martie 2009, preţurile de consum au crescut faţă de luna precedentă cu 0,5% pe total, cu 0,7% la mărfurile nealimentare, cu 0,4% la mărfurile alimentare şi cu 0,3% la tarifele serviciilor.

La mărfurile nealimentare, s-au înregistrat creşteri mici ale preţurilor la toate grupele, cele mai importante fiind la tutun, ţigări (+3,6%),combustibili (+0,7%) şi produse cultural-sportive (+0,6%).

Evoluţia tarifelor la servicii (+0,3%) a fost influenţată, în principal, de creşterea tarifelor la apă, canal, salubritate (+1,0%), transport urban (+0,9%) şi îngrijire medicală (+0,6%).

În luna martie 2009, preţurile producţiei industriale au fost cu 0,6% mai mici faţă de luna precedentă.

Industria extractivă a înregistrat o scădere a preţurilor cu 1,1% faţă de luna precedentă datorată micşorării preţurilor la activităţi de servicii anexe extracţiei      (-3,3%) şi la extracţia petrolului brut şi a gazelor naturale (-0,8%).

În industria prelucrătoare, preţurile pe total au scăzut cu 0,7% faţă de nivelul lunii precedente, datorită micşorării preţurilor cu 5,0% la fabricarea produselor de cocserie şi a produselor obţinute din prelucrarea ţiţeiului, cu 2,5% la industria metalurgică, cu 1,3% la industria construcţiilor metalice şi a produselor din metal, exclusiv maşini, utilaje şi instalaţii, cu 1,2% la fabricarea hârtiei şi a produselor din hârtie.

Creşteri ale preţurilor s-au înregistrat la fabricarea altor mijloace de transport (+4,2%), la fabricarea calculatoarelor şi a produselor electronice şi optice (+2,3%), la tipărirea şi reproducerea pe suporţi a înregistrărilor (+1,8%), la fabricarea autovehiculelor de transport rutier, a remorcilor şi semiremorcilor (+1,5%), la fabricarea produselor farmaceutice şi a preparatelor farmaceutice (+1,4%), la fabricarea produselor textile (+1,1%).

Tarifele pentru captarea, tratarea şi distribuţia apei s-au majorat cu 3,5%, iar cele pentru producţia şi furnizarea de energie electrică şi termică, gaze, apă caldă şi aer condiţionat s-au majorat cu 0,1%.

Pe marile grupe industriale, în luna martie 2009 comparativ cu luna februarie 2009, s-au înregistrat următoarele creşteri de preţuri: 1,1% pentru produsele din grupa industriei bunurilor de capital, 0,4% pentru produsele din grupa industriei bunurilor de folosinţă îndelungată, 0,1% pentru produsele din grupa industriei bunurilor de uz curent.

Scăderi de preţuri s-au înregistrat în industria energetică (-1,4%) şi la produsele din grupa industriei bunurilor intermediare (-1,2%).

B. Evoluţii sectoriale

1. Industrie

Indicii producţiei industriale

1.1. Comparaţie cu luna precedentă

Producţia industrială realizată în luna martie 2009, comparativ cu luna precedentă, a înregistrat o creştere pe ansamblu cu 9,4%, datorită majorării producţiei în industria extractivă cu 15,2% şi în industria prelucrătoare cu 10,7%; producţia şi furnizarea de energie electrică şi termică, gaze, apă caldă şi aer conditionat a înregistrat o scădere de 2,0%.
În industria extractivă s-au înregistrat creşteri în toate ramurile, cele mai importante fiind la extracţia minereurilor metalifere (+121,1%), la activităţi de servicii anexe extracţiei (+38,5%) şi la extracţia cărbunelui superior şi inferior (+20,4%).

În industria prelucrătoare, s-au înregistrat creşteri în majoritatea ramurilor, cele mai mari fiind la: fabricarea produselor din tutun (+37,8%), fabricarea autovehiculelor de transport rutier, a remorcilor şi semiremorcilor (+32,0%), fabricarea altor produse din minerale nemetalice (+31,0%), fabricarea altor mijloace de transport (+23,6%), fabricarea băuturilor (+21,8%), alte activităţi industriale n.c.a. (+21,4%), fabricarea produselor de cocserie şi a produselor obţinute din prelucrarea ţiţeiului (+15,6%), prelucrarea lemnului, fabricarea produselor din lemn şi plută, cu excepţia mobilei; fabricarea articolelor din paie şi din alte materiale vegetale împletite (+13,0%), fabricarea de maşini, utilaje şi echipamente n.c.a. (+12,8%), industria alimentară (+10,8%).

Scăderi s-au înregistrat la fabricarea produselor farmaceutice de bază şi a preparatelor farmaceutice (-12,5%), tăbăcirea şi finisarea pieilor; fabricarea articolelor de voiaj şi marochinărie, harnaşamentelor şi încălţămintei; prepararea şi vopsirea blănurilor (-5,9%), tipărirea şi reproducerea pe suporturi a înregistrărilor (-4,9%), industria metalurgică (-4,6%), industria construcţiilor metalice şi a produselor din metal, exclusiv maşini, utilaje şi instalaţii (-2,2%).

Producţia şi furnizarea de energie electrică şi termică, gaze, apă caldă şi aer condiţionat a scăzut cu 2,0%.

Pe marile grupe industriale, s-au înregistrat următoarele creşteri: 15,7% în industria bunurilor de capital, 10,2% în industria bunurilor intermediare, 7,3% în industria bunurilor de folosinţă îndelungată, 6,0% în industria bunurilor de uz curent şi 2,8% în industria energetică.

1.2. Comparaţie cu luna corespunzătoare din anul precedent

În luna martie 2009 comparativ cu luna martie 2008 producţia industrială a înregistrat o scădere cu 8,5%.

În industria prelucrătoare, scăderi mari s-au înregistrat în ramurile: industria metalurgică (-52,6%), fabricarea altor produse din minerale nemetalice (-34,6%), fabricarea substanţelor şi a produselor chimice (-29,0%), fabricarea articolelor de îmbrăcăminte (-25,3%), tăbăcirea şi finisarea pieilor; fabricarea articolelor de voiaj şi marochinărie, harnaşamentelor şi încălţămintei; prepararea şi vopsirea blănurilor (-25,1%), fabricarea produselor farmaceutice de bază şi a preparatelor farmaceutice (-25,0%), fabricarea produselor textile (-22,8%), industria construcţiilor metalice şi a produselor din metal, exclusiv maşini, utilaje şi instalaţii (-18,8%), fabricarea produselor din cauciuc şi mase plastice (-16,7%), repararea, întreţinerea şi instalarea maşinilor şi echipamentelor (-15,2%), fabricarea hârtiei şi a produselor din hârtie (-14,2%).

Creşteri mari s-au înregistrat în ramurile: fabricarea produselor din tutun (+23,3%), fabricarea altor mijloace de transport (+20,1%), fabricarea autovehiculelor de transport rutier, a remorcilor şi semiremorcilor (+7,4%), prelucrarea lemnului, fabricarea produselor din lemn şi plută, cu excepţia mobilei, fabricarea articolelor din paie şi alte materiale vegetale împletite (+6,2%).

Pe marile grupe industriale s-au înregistrat scăderi în industria bunurilor intermediare (-17,2%), în industria bunurilor de folosinţă îndelungată (-13,3%), în industria bunurilor de uz curent (-9,7%), în industria energetică (-3,5%) şi în industria bunurilor de capital (-0,4%).

În luna martie 2009 indicele valoric al cifrei de afaceri totală a unităţilor industriale a fost mai mic cu 10,6%, comparativ cu luna martie 2008, datorită scăderilor înregistrate în industria energetică (-32,1%), în industria bunurilor intermediare (-22,3%), în industria bunurilor de folosinţă îndelungată (-23,1%), în industria bunurilor de uz curent (-4,5%). În industria bunurilor de capital s-a înregistrat o creştere de 21,7%.

Productivitatea muncii în industrie a înregistrat o creştere cu 5,6% în luna martie 2009 faţă de luna martie 2008, datorată majorării productivităţii din industria prelucrătoare (+5,3%), în industria extractivă (+4,6%) şi la producţia şi furnizarea de energie electrică şi termică, gaze, apă caldă şi aer condiţionat (+4,7%).

1.3. Comparaţie cu perioada 1.I.-31.III.2008

Seria brută a indicilor, în perioada 1.I.-31.III.2009, comparativ cu perioada corespunzătoare din anul precedent, indică faptul că producţia industrială a fost mai mică cu 13,0% datorită scăderilor înregistrate în industria prelucrătoare           (-15,2%), la producţia şi furnizarea de energie electrică şi termică, gaze, apă caldă şi aer condiţionat (-2,5%) şi în industria extractivă (-1,8%).

Cele mai mari scăderi s-au înregistrat în ramurile: industria metalurgică        (-52,1%), fabricarea altor produse din minerale nemetalice (-34,4%), fabricarea articolelor de îmbrăcăminte (-26,4%), fabricarea produselor textile (-24,7%), fabricarea autovehiculelor de transport rutier, a remorcilor şi semiremorcilor            (-24,2%), fabricarea substanţelor şi a produselor chimice (-24,1%), tăbăcirea şi finisarea pieilor; fabricarea articolelor de voiaj şi marochinărie, harnaşamentelor şi încălţămintei; prepararea şi vopsirea blănurilor (-23,7%), fabricarea produselor din cauciuc şi mase plastice (-19,7%), fabricarea produselor de cocserie şi a produselor obţinute din prelucrarea ţiţeiului (-16,4%), fabricarea de mobilă             (-16,2%).

Creşteri s-au înregistrat în ramurile: tipărirea şi reproducerea pe suporturi a înregistrărilor (+9,7%), fabricarea produselor din tutun (+4,3%), fabricarea altor mijloace de transport (+3,9%) şi fabricarea băuturilor (+2,3%).

Pe marile grupe industriale s-au înregistrat scăderi în industria bunurilor intermediare (-18,7%), în industria bunurilor de folosinţă îndelungată (-18,3%), în industria bunurilor de capital (-14,4%), în industria bunurilor de uz curent (-8,9%) şi în industria energetică (-5,0%).

În perioada 1.I.-31.III.2009 cifra de afaceri din industrie pe total, în termeni nominali, a fost mai mică cu 16,2% faţă de perioada corespunzătoare din anul 2008 datorită scăderilor înregistrate în industria energetică (-32,9%), în industria bunurilor intermediare (-26,6%), în industria bunurilor de folosinţă îndelungată       (-23,6%) şi în industria bunurilor de uz curent (-6,1%).

Productivitatea muncii în industrie a înregistrat o scădere de 1,5% în perioada 1.I.-31.III.2009 faţă de perioada corespunzătoare a anului precedent datorată diminuării productivităţii din industria prelucrătoare (-3,0%).

1.4. Resursele de energie primară 
Principalele resurse de energie primară, în perioada 1.I.-31.III.2009, au totalizat 8434,1 mii tone echivalent petrol (din care 6059,2 mii tone echivalent petrol din producţia internă), în scădere cu 18,9% faţă de perioada 1.I.-31.III.2008, ca urmare a reducerii importului cu 41,1% şi a producţiei cu 5,0%.

Producţia de energie electrică a însumat, în perioada 1.I.-31.III.2009, 16019,1 milioane kWh, fiind în scădere cu 10,1% faţă de perioada corespunzătoare din 2008. Cea mai mare parte din producţie continuă să se obţină în termocentrale clasice (56,0%), urmată de hidrocentrale (24,9%).

Consumul final de energie electrică în perioada 1.I.-31.III.2009 a fost de 12884,5 milioane kWh, cu 7,4% mai mic faţă de perioada 1.I.-31.III.2008; consumul populaţiei a crescut cu 9,6%, iar iluminatul public a crescut cu 8,8%.

2. Construcţii

În luna martie 2009, lucrările de construcţii au înregistrat o scădere cu 2,1% faţă de luna martie 2008, scădere constatată, pe elemente de structură, la lucrări de întreţinere şi reparaţii curente (-7,7%), la lucrări de reparaţii capitale       (-4,5%) şi la lucrări de construcţii noi (-0,1%).

Pe tipuri de construcţii s-au înregistrat scăderi la clădiri nerezidenţiale         (-6,5%) şi la construcţii inginereşti (-0,9%).

La clădirile rezidenţiale s-a înregistrat o creştere de 1,8%.

În luna martie 2009 s-au eliberat, pentru clădiri rezidenţiale, 4363 autorizaţii de construire, cu 17,7% mai puţin decât în luna corespunzătoare din anul 2008.

În perioada 1.I.-31.III.2009 valoarea lucrărilor de construcţii a înregistrat o creştere de 4,4% faţă de perioada corespunzătoare a anului precedent. Pe tipuri de construcţii s-au înregistrat creşteri la clădiri rezidenţiale (+21,4%) şi la clădiri nerezidenţiale (+5,1%). Pe elemente de structură s-a înregistrat o crestere de 9,2% la lucrări de construcţii noi.

3. Agricultură

La data de 6 mai 2009, comparativ cu aceeaşi dată a anului trecut, se constată o creştere a suprafeţelor însămânţate la toate culturile: legume de câmp şi în solarii (+8,7%), ovăz (+6,1%), orzoaică de primăvară (+16,9%), plante de nutreţ (+0,3%), sfeclă de zahăr (+23,0%), cartofi de toamnă (+18,8%), floarea soarelui (+4,7%), soia (+27,8%), porumb şi sorg (+22,3%).

4. Comerţ şi servicii

4.1. Comparaţie cu luna precedentă

În luna martie 2009, volumul cifrei de afaceri a întreprinderilor cu activitate principală de comerţ cu amănuntul cu excepţia comerţului cu autovehicule şi motociclete a crescut cu 11,7% comparativ cu luna precedentă. S-au înregistrat creşteri atât la vânzarea produselor alimentare (+10,5%), cât şi la vânzarea celor nealimentare (+11,8%) şi a carburanţilor pentru autovehicule (+13,6%).

Volumul cifrei de afaceri a întreprinderilor cu activitate principală de comerţ cu ridicata şi cu amănuntul al autovehiculelor şi motocicletelor, inclusiv întreţinerea şi repararea acestora, a fost mai mare, în luna martie 2009, cu 13,4% faţă de nivelul lunii precedente. Comerţul cu autovehicule a crescut cu 12,8%, iar comerţul cu motociclete, piese şi accesorii aferente inclusiv întreţinerea şi repararea motocicletelor a crescut cu 18,5%.

Activitatea de servicii de piaţă prestate populaţiei în luna martie 2009 a înregistrat o creştere de 14,6% comparativ cu luna precedentă.

La comerţul cu ridicata, în luna martie 2009, indicele valoric al cifrei de afaceri a crescut cu 8,8% faţă de luna precedentă.

La serviciile prestate în special întreprinderilor, în luna martie 2009, s-a înregistrat o cifră de afaceri, în termeni nominali, mai mare cu 10,3% comparativ cu luna precedentă.
4.2. Comparaţie cu luna corespunzătoare din anul precedent

În luna martie 2009, volumul cifrei de afaceri a întreprinderilor cu activitate principală de comerţ cu amănuntul cu excepţia comerţului cu autovehicule şi motociclete a scăzut cu 5,4% comparativ cu luna martie 2008. Produsele care se comercializează prin intermediul caselor de comenzi sau prin internet au înregistrat o creştere cu 235,3%. Volumul cifrei de afaceri pentru comerţul cu amănuntul al carburanţilor pentru autovehicule a scăzut cu 16,7%.

Volumul cifrei de afaceri a întreprinderilor cu activitate principală de comerţ cu ridicata şi cu amănuntul al autovehiculelor şi motocicletelor, inclusiv întreţinerea şi repararea acestora, a înregistrat, în luna martie 2009, o scădere cu 40,0% comparativ cu luna martie 2008.

Activitatea de servicii de piaţă prestate populaţiei în luna martie 2009, a înregistrat o cifră de afaceri cu 6,3% mai mică, comparativ cu luna martie 2008.   S-au înregistrat scăderi la activităţi ale agenţiilor turistice şi a turoperatorilor           (-41,9%), la spălarea, curăţarea (uscată) articolelor textile şi a produselor din blană (-28,8%), la hoteluri şi restaurante (-12,2%) şi la coafură şi alte activităţi de înfrumuseţare (-11,3%).

În luna martie 2009, cifra de afaceri din comerţul cu ridicata, în termeni nominali, a scăzut cu 16,8%, comparativ cu luna martie 2008.

La serviciile prestate în special întreprinderilor, s-a înregistrat o cifră de afaceri în termeni nominali, mai mică cu 4,9%.

4.3. Comparaţie cu perioada 1.I.-31.III.2008 

În perioada 1.I.-31.III.2009, comparativ cu perioada corespunzătoare din anul precedent, volumul cifrei de afaceri a întreprinderilor cu activitate principală de comerţ cu amănuntul cu excepţia autovehiculelor şi motocicletelor a înregistrat o scădere de 5,2%.

Comercializarea produselor prin intermediul caselor de comenzi sau prin internet, sistem preferat de segmentul de populaţie cu venituri mari şi cu puţin timp la dispoziţie, a înregistrat o creştere de 228,2%.

Volumul cifrei de afaceri pentru comerţul cu amănuntul al carburanţilor pentru autovehicule a scăzut cu 16,1%.

Volumul cifrei de afaceri a întreprinderilor cu activitate principală de comerţ cu ridicata şi cu amănuntul, întreţinerea şi repararea autovehiculelor şi a motocicletelor, a înregistrat în perioada 1.I.-31.III.2009 o scădere cu 37,3% comparativ cu perioada corespunzătoare din anul precedent.

Serviciile de piaţă prestate populaţiei în perioada 1.I.-31.III.2009, comparativ cu perioada corespunzătoare din anul precedent au înregistrat o scădere de 5,4%.

Cifra de afaceri pentru comerţul cu ridicata, în termeni nominali, a scăzut cu 13,5% comparativ cu perioada 1.I.-31.III.2008.

Serviciile de piaţă prestate în special întreprinderilor au înregistat o cifră de afaceri, în termeni nominali, mai mică cu 0,1% comparativ cu perioada 1.I.-31.III.2008.

5. Comerţ internaţional cu bunuri 
Exporturile FOB
 realizate în perioada 1.I-28.II.2009 au fost de 16967,8 milioane lei (3991,8 milioane euro), valoarea acestora fiind mai mică cu 14,3% faţă de perioada corespunzătoare din 2008, calculat din valori exprimate în lei, respectiv cu 26,0% calculat pe baza valorilor exprimate în euro.

În structura exporturilor, trei din cele zece secţiuni de bunuri din Clasificarea Standard de Comerţ Internaţional (CSCI Rev. 4) deţin împreunǎ 78,6% din totalul exporturilor, după cum urmează: maşini şi echipamente de transport (38,2%), articole manufacturate diverse (22,5%) şi produse prelucrate, clasificate în principal după materia primă (17,9%).

Importurile CIF
 în perioada 1.I-28.II.2009 au însumat 22785,7 milioane lei (5365,9 milioane euro), valoarea acestora fiind mai mică faţă de perioada corespunzătoare din 2008 cu 26,2% din valori exprimate în lei, respectiv cu 36,2% din valori exprimate în euro.

În structura importurilor, patru din cele zece secţiuni de bunuri din Clasificarea Standard de Comerţ Internaţional (CSCI Rev. 4) deţin împreunǎ 79,3% din totalul importurilor, dupǎ cum urmeazǎ: maşini şi echipamente de transport (32,9%), produse prelucrate, clasificate în principal după materia primă (21,8%), produse chimice şi produse conexe nespecificate în altă parte (14,1%) şi articole manufacturate diverse (10,5%).

Deficitul comercial în perioada 1.I-28.II.2009 a fost de 5817,9 milioane lei (1374,1milioane euro) în preţuri FOB/CIF.

Valoarea schimburilor intracomunitare de bunuri în perioada 1.I-28.II.2009 a fost de 13030,0 milioane lei (3059,4 milioane euro) la expedieri şi de 16718,4 milioane lei (3924,8 milioane euro) la introduceri, reprezentând 76,8% din total exporturi şi 73,4% din total importuri.

6. Turism

6.1. Comparaţie cu luna corespunzătoare din anul precedent

Comparativ cu luna martie 2008, sosirile în structurile de primire turistică cu funcţiuni de cazare turistică în luna martie 2009 au înregistrat o scădere cu 17,4%.

Înnoptările în structurile de primire turistică cu funcţiuni de cazare turistică au înregistrat o scădere în luna martie 2009 cu 21,9% faţă de luna martie 2008 .

Indicele de utilizare netă a locurilor de cazare a fost în luna martie 2009 de 20,0% pe total structuri de primire turistică cu funcţiuni decazare turistică, în scădere cu 5,4 puncte procentuale faţa de luna martie 2008. Cea mai ridicată valoare a înregistrat-o indicele de utilizare netă la hoteluri (23,5%). Pe zone turistice, cel mai mare indice a fost cel aferent zonei: “Staţiuni balneare”.

Sosirile vizitatorilor străini în România în luna martie 2009 au fost în scădere cu 12,0% faţă de luna martie 2008. Majoritatea vizitatorilor străini provine din ţări situate în Europa (95,5%). Din totalul sosirilor vizitatorilor străini în România, 65,5% provin din statele Uniunii Europene.

Plecările vizitatorilor români în străinătate au fost în scădere cu 0,2%, comparativ cu luna martie 2008. Mijloacele de transport rutier au fost cele mai utilizate de vizitatorii români pentru plecările în străinătate (79,7% din numărul total

de plecări).

6.2. Comparaţie cu trimestrul I 2008 
Sosirile înregistrate în structurile de primire turistică în trimestrul I 2009 au înregistrat o scădere cu 15,9% faţă de cele din trimestrul I 2008.

În trimestrul I 2009 sosirile turiştilor români în structurile de primire turistică cu funcţiuni de cazare au reprezentat 79,0% din numărul total de sosiri, în timp ce turiştii străini au reprezentat 21,0% din numărul total de sosiri.

Sosirile în hoteluri deţin în trimestrul I 2009 o pondere de 72,6% din totalul sosirilor în structurile de primire turistică cu funcţiuni de cazare, în scădere cu 17,1% faţă de trimestrul I 2008.

Înnoptarile înregistrate în structurile de primire turistică în trimestrul I 2009 au înregistrat o scădere cu 20,6% faţă de cele din trimestrul I 2008.

Înnoptările turiştilor români în structurile de primire turistică cu funcţiuni de cazare în trimestrul I 2009 au reprezentat 78,9% din numărul total de înnoptări, în timp ce innoptările turiştilor străini au reprezentat 21,1%.

Indicele de utilizare netă a locurilor de cazare în trimestrul I 2009 a fost de 19,5% pe total structuri de cazare turistică, în scădere cu 5,5 puncte procentuale faţă de trimestrul I 2008.

Indici mai mari de utilizare a locurilor de cazare în trimestrul I 2009 s-au înregistrat la hoteluri (22,1%) şi la hosteluri (20,3%).

Sosirile vizitatorilor străini în România înregistrate la punctele de frontieră, au fost în trimestrul I 2009 în scădere cu 13,8% faţă de trimestrul I 2008. Majoritatea vizitatorilor străini provine din ţări situate în Europa (95,7%). Din statele Uniunii Europene s-au înregistrat 64,1% din totalul sosirilor vizitatorilor străini în România.

Dintre statele Uniunii Europene cele mai multe sosiri în totalul sosirilor vizitatorilor străini s-au înregistrat din: Ungaria (39,5%), Bulgaria (21,3%), Italia (8,4%) şi Germania (7,8%).

Mijloacele de transport aerian utilizate de vizitatorii străini au înregistrat în trimestrul I 2009, comparativ cu trimestrul I 2008, cea mai mare scădere (-18,3%).

Plecările vizitatorilor români în străinătate, înregistrate la punctele de frontieră, au fost în trimestrul I 2009 în scădere cu 3,9%, comparativ cu trimestrul I 2008. Mijloacele de transport rutier au fost cele mai utilizate de vizitatorii români pentru plecările în străinătate (79,5% din numărul total de plecări).

Comparativ cu trimestrul I 2008, anul acesta s-au înregistrat scăderi mai mari la mijloacele de transport feroviar (-6,2%) şi la cele de transport aerian            (-6,1%).

7. Câştiguri salariale

Câştigul salarial nominal mediu brut pe economie în luna martie 2009 a fost de 1922 lei, iar cel net de 1402 lei, ambele în creştere faţă de luna precedentă cu 3,2%.
Câştigul salarial mediu brut din industrie în luna martie 2009 a fost de 1688 lei, iar cel net de 1248 lei, în creştere cu 5,1% faţă de luna februarie 2009 şi, de asemenea, în creştere cu 15,2% faţă de martie 2008.

Cel mai mare câştig salarial mediu brut s-a înregistrat în sectorul producţiei şi furnizării de energie electrică şi termică, gaze, apă caldă şi aer condiţionat de 3123 lei, urmat de cel din industria extractivă de 2891 lei şi de cel din sectorul de distribuţia apei; salubritate, gestionarea deşeurilor, activităţi de decontaminare de 1572 lei, cel mai mic câştig salarial mediu brut obţinându-se în industria prelucrătoare de 1509 lei, respectiv în ramurile: prelucrarea lemnului, fabricarea produselor din lemn şi plută, cu excepţia mobilei; fabricarea articolelor din paie şi din alte materiale vegetale împletite 1005 lei, fabricarea articolelor de îmbrăcăminte 1010 lei şi tăbăcirea şi finisarea pieilor, fabricarea articolelor de voiaj şi marochinărie, harnaşamentelor şi încălţămintei, prepararea şi vopsirea blănurilor 1076 lei.
În luna martie 2009, raportul dintre indicele câştigului salarial nominal mediu net şi indicele preţurilor de consum a fost 102,7% comparativ cu luna precedentă, 110,2% faţă de luna corespunzătoare a anului 2008 şi 127,9% comparativ cu luna octombrie 1990.

8. Piaţa forţei de muncă

Efectivul salariaţilor (din unităţile cu 4 salariaţi şi peste) a fost în luna martie 2009 de 4654,4 mii persoane, cu 37,9 mii persoane mai mic decât în luna februarie 2009.
Efectivul salariaţilor din industrie (din unităţile cu 4 salariaţi şi peste) a fost în luna martie 2009 de 1429,1 mii persoane, cu 22,4 mii persoane mai mic decât în luna februarie 2009. Industria prelucrătoare deţine ponderea cea mai mare cu 1173,6 mii persoane, urmată de sectorul de distribuţia apei; salubritate, gestionarea deşeurilor, activităţi de decontaminare 97,8 mii persoane, de sectorul producţiei şi furnizării de energie electrică şi termică, gaze, apă caldă şi aer condiţionat cu 81,5 mii persoane şi de industria extractivă cu 76,2 mii persoane. În ceea ce priveşte ramurile industriale, pe primul loc se situează fabricarea articolelor de îmbrăcăminte cu un efectiv de salariaţi de 185,2 mii persoane, urmată de industria alimentară cu 156,2 mii persoane şi de fabricarea autovehiculelor de transport rutier, a remorcilor şi semiremorcilor cu 114,0 mii persoane.

9. Şomaj

Potrivit datelor furnizate de Agenţia Naţională Pentru Ocuparea Forţei de Muncă, numărul şomerilor înregistraţi la sfârşitul lunii martie 2009 era de 513,6 mii persoane. Comparativ cu luna martie din anul 2008 numărul şomerilor înregistraţi la agenţiile pentru ocuparea forţei de muncă a fost mai mare cu 139,5 mii persoane.

Din numărul total al şomerilor înregistraţi, femeile reprezentau 43,1%.

Rata şomajului înregistrat în luna martie 2009 a fost de 5,6% în raport cu populaţia activă civilă totală (4,1% în luna martie 2008). Rata şomajului pentru femei a fost cu 0,8 puncte procentuale mai mică decât cea înregistrată pentru bărbaţi (5,2% faţă de 6,0%).

Rate ridicate ale şomajului s-au înregistrat în judeţele: Vaslui (11,9%), Mehedinţi (10,7%), Dolj (9,5%), Teleorman (9,3%), Alba (8,7%), Covasna şi Galaţi (8,5% fiecare), Gorj (8,3%), Hunedoara (8,2%), Harghita (8,0%), Caraş-Severin (7,7%), Bacău şi Ialomiţa (7,5% fiecare), Sălaj (7,4%), Buzău (6,8%), Olt şi Vâlcea (6,7% fiecare), Argeş şi Braşov (6,4% fiecare), Călăraşi (6,3%) şi Iaşi (6,2%). Cele mai scăzute rate ale şomajului au fost în judeţele: Timiş (2,5%), Municipiul Bucureşti (1,7%) şi Ilfov (1,6%).
C. Raportul BNR asupra inflaţiei – mai 2009

Evoluţia inflaţiei şi cauzele acesteia

La sfârşitul trimestrului I 2009, rata anuală a inflaţiei IPC a atins nivelul de 6,71 la sută, în creştere cu 0,41 puncte procentuale faţă de luna decembrie 2008 (6,3 la sută). Accelerarea ritmului de creştere a preţurilor de consum s-a datorat în mare măsură efectelor deprecierii semnificative a monedei naţionale în cursul trimestrului I 2009, în urma înrăutăţirii percepţiei investitorilor cu privire la vulnerabilităţile şi perspectivele economiilor din Europa Centrală şi de Est pe fondul accentuării crizei financiare şi economice globale.

Factorii de natura ofertei au exercitat cu precădere influenţe nefavorabile asupra ratei inflaţiei.

Preţurile volatile ale unor mărfuri alimentare şi-au accelerat semnificativ creşterea în cursul trimestrului I. Şocul inflaţionist al deprecierii leului a fost resimţit atât la nivelul preţurilor combustibililor, cât şi la cel al preţurilor administrate, în cazul celor din urmă fiind atenuat de reducerea ratei anuale de creştere a preţului gazelor naturale. În sens favorabil a acţionat prelungirea efectelor anului agricol bun 2008 asupra preţurilor produselor alimentare procesate incluse în indicele CORE2
.

Costurile unitare cu forţa de muncă în industrie s-au majorat substanţial în trimestrul IV 2008, procesul continuând, cu ritmuri relativ mai reduse, în lunile ianuarie-februarie 2009. Această evoluţie s-a datorat declinului accentuat al productivităţii muncii. Continuarea deteriorării costului unitar cu forţa de muncă exercită presiuni suplimentare în direcţia majorării preţurilor de producţie. Pe termen scurt, aceste presiuni sunt atenuate într-o oarecare măsură de declinul cererii externe şi al celei interne în contextul crizei economice.

În luna martie, rata anuală a inflaţiei de bază CORE2 s-a situat la un nivel mai înalt decât cel al inflaţiei totale, în principal datorită accelerării pronunţate, pe seama influenţei accizelor, a creşterii preţurilor produselor din tutun. În schimb, rata inflaţiei CORE2 ajustată (6,2 la sută), care elimină din calcul preţurile produselor din tutun şi ale băuturilor alcoolice, se situează sub cea a inflaţiei IPC, scăzând marginal faţă de decembrie 2008. Reducerea mai pronunţată a inflaţiei de bază ajustate a fost împiedicată de impactul deprecierii monedei naţionale asupra preţurilor importurilor şi de persistenţa anticipaţiilor inflaţioniste ridicate. Acestea au contrabalansat efectele favorabile ale dinamicii preţurilor produselor alimentare procesate şi presiunile dezinflaţioniste ale deficitului de cerere creat în cursul trimestrului IV 2008 şi anticipat a se fi accentuat în trimestrul I al anului curent.

Trimestrul IV 2008 a marcat o încetinire drastică a creşterii economice, sub impactul accelerării propagării asupra economiei naţionale, prin canalele financiar şi al comerţului exterior, a efectelor negative ale crizei internaţionale. Rata anuală a creşterii economice a scăzut la 2,9 la sută, de la 9,1 la sută în trimestrul anterior, eliminând excesul de cerere menţinut pe parcursul trimestrelor anterioare şi determinând coborârea PIB sub nivelul său potenţial. Menţinerea unei rate anuale pozitive de creştere a PIB s-a datorat contribuţiei de acelaşi semn (pentru prima dată după anul 2002) a exportului net, ca rezultat al unei scăderi puternice, în termeni anuali, a importurilor şi al unei modeste creşteri a exporturilor. În schimb, cererea internă a contribuit negativ la dinamica PIB, consumul final scăzând pentru prima oară în ultimii 8 ani, iar dinamica formării brute de capital fix a decelerat sever comparativ cu trimestrul anterior. Contracţia cererii interne reflectă, pe de o parte, încetinirea semnificativă a creşterii resurselor de finanţare, atât proprii cât şi împrumutate, aflate la dispoziţia populaţiei şi corporaţiilor, iar pe de altă parte creşterea înclinaţiei către economisire, pe fondul revizuirii în scădere a perspectivelor privind veniturile viitoare ca urmare a incertitudinii generate de criza economică.

Politica monetară în perioada parcursă de la data raportului precedent

La data de 4 februarie 2009, Consiliul de administraţie al BNR a decis reducerea ratei dobânzii de politică monetară cu 0,25 puncte procentuale, la 10 la sută pe an. Pe de o parte, relaxarea politicii monetare a fost motivată de continuarea reducerii ratei inflaţiei în trimestrul IV 2008 şi de semnalele clare privind încetinirea substanţială a creşterii economice şi crearea unui deficit de cerere anticipat a se amplifica pe termen scurt. Pe de altă parte, prudenţa relaxării a fost justificată de persistenţa încă ridicată a inflaţiei şi de inerţia anticipaţiilor inflaţioniste pe fondul manifestării la începutul anului a unor presiuni semnificative de depreciere a monedei naţionale, de natură a afecta negativ şi capacitatea de rambursare a creditelor în valută.

Perioada următoare acestei decizii a fost marcată de extinderea concertată a efectelor crizei financiare asupra economiei reale la nivel global şi de accelerarea propagării acestor efecte asupra economiei naţionale. După confirmarea statistică a încetinirii substanţiale a ritmului anual de creştere a PIB în trimestrul IV 2008, în trimestrul I 2009 evoluţiile indicatorilor privind dinamica pe termen scurt a activităţii economice au continuat să semnaleze menţinerea perspectivelor nefavorabile privind creşterea economică.

Rata anuală a inflaţiei s-a înscris pe o traiectorie ascendentă în primele două luni ale anului, în pofida decelerării accentuate a creşterii economice. Această evoluţie ilustrează clar atât provocările la adresa politicii monetare într-un mediu intern şi internaţional marcat de incertitudini majore, cât şi necesitatea cooperării din partea celorlalte componente ale mix-ului de politici macroeconomice

pentru restabilirea echilibrelor macroeconomice. O contribuţie importantă la accelerarea inflaaţiei au avut-o şocurile din partea ofertei, în special deprecierea leului şi devansarea creşterii accizelor la produsele din tutun. În acelaşi timp însă, este foarte probabil că efectele propagate ale politicii de venituri laxe din anul precedent şi ale majorării abrupte a deficitului bugetar în trimestrul IV 2008, precum şi creşterea cheltuielilor bugetare curente la începutul anului 2009 au contribuit la senzitivitatea relativ scăzută a inflaţiei în raport cu încetinirea creşterii economice. Aceste efecte s-au adăugat influenţei rigidităţilor structurale de pe piaţa muncii, care au condus la creşterea costului unitar cu forţa de muncă în industrie în condiţiile scăderii semnificative a producţiei.

Incertitudinea ridicată referitoare la durata şi intensitatea crizei economice globale se transmite asupra evaluării perspectivelor macroeconomice pe plan intern. O dimensiune importantă a incertitudinii priveşte magnitudinea efectelor nefavorabile ale crizei asupra dinamicii cererii agregate şi a PIB potenţial, creând dificultăţi de evaluare a amplitudinii deficitului de cerere şi a intensităţii presiunilor dezinflaţioniste exercitate de acesta. În plus, în cursul trimestrului I 2009, volatilitatea pieţelor financiare internaţionale şi aversiunea faţă de risc a investitorilor pe plan global şi regional continuau să genereze incertitudine cu privire la evoluţia ulterioară a cursului de schimb al leului.

În acest context, în şedinţa din 31 martie 2009 Consiliul de administraţie al BNR a apreciat drept necesară menţinerea unei atitudini prudente a politicii monetare, care să permită continuarea ajustării controlate a deficitului extern către niveluri sustenabile pe termen mai îndelungat şi convergenţa ratei inflaţiei către ţintele stabilite pe termen mediu, în condiţiile asigurării stabilităţii financiare.

În acest scop, Consiliul de administraţie a decis menţinerea ratei dobânzii de politică monetară la nivelul de 10 la sută pe an. Totodată, a fost hotărâtă reducerea ratei rezervelor minime obligatorii pentru pasivele în valută cu scadenţa reziduală mai mare de doi ani ale instituţiilor de credit de la 40 la sută la zero, începând cu perioada de aplicare 24 mai – 23 iunie 2009. Măsura a avut ca scop crearea condiţiilor revitalizării creditării sustenabile a economiei, precum şi continuarea armonizării mecanismului rezervelor minime obligatorii cu standardele în materie ale BCE.

Pe parcursul trimestrului I, poziţia de creditor a BNR faţă de sistemul bancar autohton s-a consolidat, banca centrală acomodând treptat cererea crescută de rezerve a băncilor prin utilizarea activă a operaţiunilor de piaţă monetară, în special a tranzacţiilor repo
. Acestea au fost derulate în contextul unei gestionări adecvate a lichidităţii de către BNR, care a permis atât evitarea volatilităţii excesive a cursului de schimb, cât şi funcţionarea fluentă a pieţei monetare interbancare, concomitent cu convergenţa şi stabilizarea relativă a ratelor dobânzilor interbancare în jurul ratei dobânzii de politică monetară. Totodată, operaţiunile băncii centrale au avut ca efect îmbunătăţirea lichidităţii sistemului bancar prin creşterea stocului de titluri de stat deţinut de către bănci, ceea ce a oferit posibilitatea creşterii creditului guvernamental, contrabalansând astfel o parte din contracţia anticipată şi deja manifestă în creditul acordat sectorului privat.

Ţinta de inflaţie pentru anul 2010 a fost stabilită la nivelul de 3,5 la sută ±1 punct procentual, fiind astfel confirmată ipoteza de lucru utilizată în cadrul Raportului asupra inflaţiei din luna februarie.

Perspectivele inflaţiei

În primul trimestru al anului 2009, economia naţională a continuat să resimtă efectele negative propagate ale crizei financiare şi economice globale. Similar proiecţiei anterioare, incertitudinile legate de durata şi intensitatea crizei creează dificultăţi de previzionare a impactului acesteia pe termen scurt şi mediu asupra evoluţiilor macroeconomice pe plan intern. Cu toate acestea, evoluţiile recente sugerează o relativă atenuare a riscurilor inflaţioniste asociate unei corecţii mai puţin ordonate decât cea programată a dezechilibrelor macroeconomice.

Dată fiind ajustarea semnificativă în jos, începând cu trimestrul IV 2008, a deficitului balanţei comerciale şi a celui de cont curent, slăbirea presiunilor de depreciere a leului în a doua jumătate a trimestrului I semnalează o tendinţă de relativă stabilizare a cursului de schimb în concordanţă cu corecţia dezechilibrelor externe. Această tendinţă a fost accentuată ulterior de apelul la împrumutul extern multilateral sub coordonarea FMI-UE, contractat în vederea asigurării preemptive a

sustenabilităţii rezervelor internaţionale în contextul diminuării intrărilor de capital privat în economie. Acest pachet multilateral de finanţare a condus la ameliorarea relativă a percepţiei investitorilor financiari cu privire la riscul atribuit României.

În aceste condiţii, balanţa riscurilor la adresa inflaţiei este în mare parte echilibrată, ea implicând, totuşi, o probabilitate moderat mai mare a abaterilor în jos faţă de traiectoria proiectată a inflaţiei din scenariul de bază, comparativ cu cea a deviaţiilor în sens opus.

Scenariul de bază al proiecţiei curente plasează rata anuală a inflaţieila sfârşitul anului 2009 la 4,4 la sută, valoare apropiată celei prognozate în Raportul asupra inflaţiei din luna februarie 2009 (4,5 la sută). Pentru sfârşitul anului 2010 se prevede reducerea ratei inflaţiei la 2,8 la sută, nivel situat atât sub cel al ţintei centrale (3,5 la sută), cât şi sub valoarea prognozată anterior (3,2 la sută).

Proiectarea, pentru 2009, a unei rate a inflaţiei apropiate de cea din Raportul asupra inflaţiei anterior are drept sursă principală reevaluarea influenţelor dinamicilor cursului de schimb al leului şi a cererii agregate, prevăzute a se compensa parţial pe parcursul anului curent. Continuarea deprecierii monedei naţionale în trimestrul I 2009 cu un ritm mai accentuat decât cel prevăzut în proiecţia anterioară a indus efecte nefavorabile asupra proiecţiilor preţurilor importurilor, combustibililor şi ale preţurilor administrate. Aceste efecte sunt augmentate de inerţia anticipaţiilor inflaţioniste în prima parte a intervalului de prognoză. În schimb, încetinirea substanţială a creşterii economice din ultimele două trimestre a condus la proiectarea unui deficit de cerere mai accentuat, comparativ cu runda anterioară, pe întreg intervalul de referinţă. Presiunile dezinflaţioniste astfel exercitate la nivelul inflaţieide bază CORE2 compensează influenţele de sens contrar asupra dinamicii proiectate a preţurilor de consum în anul 2009.

Pentru anul 2010, proiectarea unei rate a inflaţiei IPC cu 0,4 puncte procentuale sub cea prognozată în luna februarie se explică prin preponderenţa efectelor anticipate ale deficitului de cerere şi prin consolidarea tendinţei descendente a anticipaţiilor privind inflaţia.

Conduita politicii monetare va asigura păstrarea echilibrului între obiectivul readucerii ratei inflaţiei în interiorul intervalului de variaţie din jurul ţintei centrale şi cel al asigurării sustenabilităţii acestui proces prin continuarea ajustării controlate a dezechilibrelor macroeconomice şi menţinerea stabilităţii financiare. Prognoza prevede reintrarea ratei inflaţiei în intervalul de variaţie din jurul ţintei în ultimul trimestru al anului 2009. Menţinerea ratei de creştere a preţurilor de consum în apropierea traiectoriei proiectate este condiţionată de evoluţii viitoare ale factorilor exogeni care să nu se abată substanţial de la coordonatele scenariului de bază şi se bazează pe sprijinul adecvat acordat politicii monetare de către celelalte componente ale mix-ului de politici macroeconomice.

Întrucât evoluţia cursului de schimb şi cea a cererii agregate reprezintă principalii factori explicativi ai inflaţiei proiectate, cele mai relevante riscuri asociate prognozei actuale sunt generate de dinamica viitoare a acestora. Manifestarea efectelor crizei globale cu intensitate diferită de cea presupusă în scenariul de bază ar implica abateri ale cursului de schimb şi ale creşterii economice de la valorile proiectate. Pe termen scurt, datorită reacţiei tipice investitorilor în economii emergente, efecte mai severe ale crizei s-ar manifesta printr-o depreciere mai mare a leului şi o creştere a PIB mai mică, în timp ce relansarea mai rapidă a activităţii economice ar produce abateri de sens opus de la scenariul de bază.

Riscurile unor evoluţii mai puţin favorabile decât cele proiectate pot fi generate cu precădere de şocuri externe care ar putea perturba ajustarea ordonată a dezechilibrelor macroeconomice. Aceste cauze externe, condiţionate de evoluţia viitoare a crizei globale, ar putea fi amplificate de cauze interne, precum insuficienta coerenţă şi consecvenţă în timp a politicilor macroeconomice şi persistenţa rigidităţilor pe piaţa muncii, precum şi în comportamentul de stabilire a preţurilor. Cu toate acestea, riscurile menţionate apar drept semnificativ atenuate comparativ cu runda anterioară de prognoză, în urma sustenabilităţii resurselor de finanţare externe necesare economiei, asigurate prin contractarea împrumutului extern multilateral sub coordonarea FMI-UE, şi a setului coerent de politici macroeconomice şi structurale programate în contextul desfăşurării acordului de împrumut.

Riscurile în mod obişnuit asociate evoluţiilor preţurilor petrolului şi ale altor materii prime, ale preţurilor administrate şi ale celor volatile ale mărfurilor alimentare sunt considerate a fi relativ simetric distribuite în jurul traiectoriei proiectate a inflaţiei IPC din scenariul de bază.

Decizia de politică monetară

Având în vedere ameliorarea prognozei inflaţiei pe termen mediu, precum şi perspective continuării ajustării ordonate a dezechilibrului extern în condiţiile implementării măsurilor de politică economică convenite prin acordul încheiat cu FMI şi UE, Consiliul de administraţie al BNR a decis în şedinţa din 6 mai 2009 reducerea cu 0,50 puncte procentuale a ratei dobânzii de politică monetară, până la nivelul de 9,50 la sută pe an. Totodată, Consiliul de administraţie al BNR a hotărât continuarea utilizării active a operaţiunilor de piaţă monetară în vederea gestionării adecvate a lichidităţii din sistemul bancar. În acelaşi timp, s-a decis menţinerea nivelului ratei rezervelor minime obligatorii aplicabile pasivelor în lei şi al celei aplicabile celorlalte pasive în valută ale instituţiilor de credit, în condiţiile în care, potrivit deciziei Consiliului de administraţie al BNR din 31 martie 2009, începând cu perioada de aplicare 24 mai – 23 iunie 2009, rata rezervelor minime obligatorii pentru pasivele în valută cu scadenţa reziduală mai mare de doi ani va fi zero. În acest context, Consiliul de administraţie al BNR a reiterat faptul că asigurarea consolidării dezinflaţiei şi a stabilităţii financiare reclamă implementarea fermă şi consecventă a mix-ului de politici economice – monetară, fiscală, de venituri –, precum şi a reformelor structurale convenite.
III. TENDINŢE ÎN EVOLUŢIA ACTIVITĂŢII ECONOMICE ÎN PERIOADA IMEDIAT URMĂTOARE (aprilie - iunie 2009
 şi mai – iulie 2009
)
Tendinţe generale - Potrivit opiniilor exprimate în luna aprilie 2009 de către managerii societăţilor comerciale, se conturează pentru perioada aprilie - iunie 2009 o scădere moderată a activităţii din industria prelucrătoare, comerţul cu amănuntul şi servicii şi o relativă stabilitate în sectorul de construcţii, în raport cu cele trei luni anterioare. 

În luna mai a acestui an, managerii societăţilor comerciale au revizuit previziunea din aprilie a activităţii din industria prelucrătoare, încadrând şi acest sector în percepţia de “relativă stabilitate”.  

Industria prelucrătoare
Estimare luna aprilie 2009

Tendinţă de scădere moderată a activităţii
În cadrul anchetei de conjunctură din luna aprilie 2009 managerii din industria prelucrătoare preconizează, pentru următoarele trei luni, o scădere moderată a volumului producţiei (sold conjunctural -9%). Aceasta se bazează, în principal, pe aprecierea de reducere a contractelor şi comenzilor din ultimele trei luni, atât pentru piaţa internă cât şi pentru piaţa externă.

Tot un trend descendent se estimează şi pentru numărul de salariaţi, soldul conjunctural fiind de -29% pe total industrie prelucrătoare (-42% la întreprinderile foarte mari, cu 500 salariaţi şi peste). Pentru unele dintre activităţi se va înregistra o tendinţă de scădere mult mai accentuată decât pe total: metalurgie; substanţe şi produse chimice; fabricarea mobilei (solduri conjuncturale -77%, -48% şi respectiv -46%).

Pentru preţurile produselor industriale se prognozează o tendinţă de stabilitate în următoarele trei luni (sold conjunctural +2%).

Estimare luna mai 2009

Tendinţă de relativă stabilitate a activităţii
În cadrul anchetei de conjunctură din luna mai 2009, managerii din industria prelucrătoare preconizează, pentru următoarele trei luni, o stabilitate relativă a volumului producţiei (sold conjunctural -2%).

În ceea ce priveşte numărul de salariaţi se estimează o scădere, soldul conjunctural fiind de -24% pe total industrie prelucrătoare (-30% la întreprinderile foarte mari, cu 500 de salariaţi şi peste). Pentru unele dintre activităţi se va înregistra o tendinţă de scădere mult mai accentuată decât pe total: metalurgie; fabricarea mobilei; fabricarea produselor de cocserie şi a produselor obţinute din prelucrarea ţiţeiului (solduri conjuncturale -69%, -51% şi respectiv -43%).

Pentru preţurile produselor industriale se prognozează, în continuare, o tendinţă de stabilitate în următoarele trei luni (sold conjunctural -1%).
Construcţii
Estimare luna aprilie 2009
Tendinţă de relativă stabilitate a activităţii
Potrivit estimărilor din luna aprilie 2009, în activitatea de construcţii se va înregistra, pentru următoarele trei luni, o tendinţă de stabilitate relativă a volumului producţiei şi a stocului de contracte şi comenzi (sold conjunctural -1%, respectiv -5%).

Pentru următoarele trei luni, managerii preconizează o reducere moderată a numărului de salariaţi (sold conjunctural -8%).

În ceea ce priveşte preţurile lucrărilor de construcţii, se preconizează o creştere moderată a acestora (sold conjunctural +10%).

Estimare luna mai 2009

Tendinţă de relativă stabilitate a activităţii
Potrivit estimărilor din luna mai 2009, în activitatea de construcţii se va înregistra, pentru următoarele trei luni, o tendinţă de relativă stabilitate a volumului producţiei (sold conjunctural -3%) şi o scădere moderată a stocului de contracte şi comenzi (sold conjunctural -11%).

Se prognozează, de asemenea şi o reducere a numărului de salariaţi, atât pe total (sold conjunctural –13%), cât şi pe grupe de mărime a întreprinderilor.

În ceea ce priveşte preţurile lucrărilor de construcţii, se preconizează o relativă stabilitate a acestora (sold conjunctural -1%).
Comerţ cu amănuntul
Estimare luna aprilie 2009

Tendinţă de scădere moderată a activităţii
În luna aprilie 2009, managerii din sectorul de comerţ cu amănuntul au estimat o tendinţă de scădere moderată a activităţii economice pentru următoarele trei luni (sold conjunctural -9%).

Tot o scădere uşoară va înregistra volumul total al vânzărilor de mărfuri (sold conjunctural -6%).

Volumul comenzilor adresate de către unităţile comerciale furnizorilor de mărfuri va avea, de asemenea, o tendinţă de scădere moderată (sold conjunctural -14%).

Angajatorii prognozează, pentru următoarele trei luni, un trend descendent al numărului de salariaţi din acest sector (sold conjunctural -26%).

Managerii societăţilor comerciale estimează că preţurile de vânzare cu amănuntul vor avea o creştere moderată (sold conjunctural +10%).

Estimare luna mai 2009

Tendinţă de scădere moderată a activităţii
În luna mai 2009, managerii din sectorul de comerţ cu amănuntul au estimat o tendinţă de scădere moderată a activităţii economice pentru următoarele trei luni (sold conjunctural -7%).

Volumul total al vânzărilor de mărfuri va avea o tendinţă de relativă stabilitate (sold conjunctural -1%).

Volumul comenzilor adresate de către unităţile comerciale furnizorilor de mărfuri va avea, de asemenea, o tendinţă de scădere moderată (sold conjunctural -9%).

Angajatorii prognozează, pentru următoarele trei luni, un trend descendent al numărului de salariaţi din acest sector (sold conjunctural -22%).

Managerii societăţilor comerciale estimează că preţurile de vânzare cu amănuntul vor avea o creştere moderată (sold conjunctural +9%).

Servicii
Estimare luna aprilie 2009
Tendinţă de scădere moderată a activităţii 

Conform estimărilor din luna aprilie 2009, cererea de servicii (cifra de afaceri) va cunoaşte o scădere moderată (sold conjunctural -9%).

În sectorul de servicii se estimează, pentru următoarele trei luni, o scădere moderată a numărului de salariaţi (sold conjunctural -12%). Această tendinţă este dată în special de întreprinderile mijlocii (50-249 salariaţi) şi cele foarte mari (500 salariaţi şi peste).

Conform opiniei managerilor, preţurile de vânzare sau de facturare a prestaţiilor vor avea o tendinţă de relativă stabilitate (sold conjunctural +5%).

Estimare luna mai 2009
Tendinţă de scădere moderată a activităţii

Conform estimărilor din luna mai 2009, cererea de servicii (cifra de afaceri) va cunoaşte o scădere moderată (sold conjunctural -11%).

În sectorul de servicii se estimează, pentru următoarele trei luni, o scădere moderată a numărului de salariaţi (sold conjunctural -14%). Această tendinţă este dată în special de întreprinderile mici (1-49 salariaţi) şi cele mari (250-499 salariaţi).

Conform opiniei managerilor, preţurile de vânzare sau de facturare a prestaţiilor vor avea o tendinţă de relativă stabilitate (sold conjunctural +4%).

Situaţia economică din sectorul de servicii, în ultimele trei luni, a avut o tendinţă de scădere (sold conjunctural -20%).
Indicatorii economici şi sociali pentru perioada 2005-2011

prevăzuţi în Acordul Stand-By al României cu Fondul Monetar Internaţional

	
	2005
	2006
	2007
	2008
	2009

(estimare)
	2010

(estimare)
	2011

(estimare)

	
	
	
	
	
	
	
	

	PIB real
	4.1
	7.9
	6.2
	7.1
	-4.1
	0.0
	5.0

	Cerere internă
	8.3
	12.8
	14.3
	8.9
	-8.2
	-2.7
	5.7

	Exporturi nete
	- 6.1
	-10.2
	-16.6
	-6.3
	7.8
	3.9
	-2.6

	Indicele preţurilor de consum
CPI-medie
	9.0
	6.6
	4.8
	7.8
	5.9
	3.9
	3.5

	Indicele preţurilor de consum
(CPI sfârşitul perioadei)
	8.6
	4.9
	6.6
	6.3
	4.5
	3.5
	3.5

	Rata şomajului
	5.8
	5.4
	4.3
	4.0
	8.9
	9.7
	7.7

	Salariul nominal
	17.0
	18.9
	22.6
	23.6
	5.9
	3.8
	5.2

	Salariul sectorul public
	25.9
	27.3
	18.5
	31.0
	5.1
	3.9
	3.5

	Salariul sectorul privat
	14.7
	16.5
	23.2
	21.2
	6.2
	3.8
	5.7

	
	
	
	
	
	
	
	

	Economii şi Investiţii
	
	
	
	
	(În % din PIB)
	
	

	
	
	
	
	
	
	
	

	Investiţii interne brute
	23.3
	26.5
	31.1
	31.4
	30.8
	29.9
	31.9

	Economii naţionale brute
	14.4
	16.1
	17.3
	19.0
	23.2
	23.4
	25.7

	
	
	
	
	
	
	
	

	Finanţe publice generale
	
	
	
	
	
	
	

	
	
	
	
	
	
	
	

	Venituri
	31.4
	32.3
	32.5
	32.6
	33.0
	33.4
	33.1

	Cheltuieli
	32.1
	33.7
	35.6
	37.5
	37.5
	37.0
	35.8

	Balanţa fiscală
	-0.7
	-1.4
	-3.1
	-4.9
	-4.6
	-3.6
	-2.7

	Venituri din privatizări
	1.3
	0.4
	0.1
	0.1
	0.0
	0.0
	0.0

	Finanţări externe
	0.5
	0.2
	0.1
	0.5
	2.8
	1.1
	0.2

	Finanţări interne
	-1.1
	0.7
	2.9
	4.4
	1.8
	2.4
	2.5

	Balanţa fiscală structurală 1/
	-0.6
	-2.1
	-4.2
	-6.7
	-3.8
	-1.7
	-1.2

	Datoria  publică brută
(datorie directă)
	15.6
	15.4
	17.5


	20.1
	23.6
	25.7
	25.7

	
	
	
	
	
	
	
	

	Bani şi Credite
	
	
	
	
	
	
	

	
	
	
	
	
	
	
	

	Masa monetară

M3
	36.5
	28.1
	33.7
	17.6
	6.6
	6.5
	11.5

	Credite în sectorul privat
	- 
	54.5
	60.4
	33.7
	16.5
	5.2
	3.1

	
	
	
	
	
	
	
	

	Rata dobânzii
	
	
	
	
	(%)
	
	

	
	
	
	
	
	
	
	

	Euribor

6 luni
	2.79
	3.23
	4.79
	3.52
	-
	-
	-

	Rata de politică monetară

(NBR)
	7.5
	8.75
	7.5
	10.25
	-
	-
	-

	Facilitatea de credit
(Lombard)
	14.00
	14.00
	12.00
	14.25
	-
	-
	-

	Rata interbancară

(1 săpt)
	7.00
	7.42
	7.81
	15.95
	
	
	

	
	
	
	
	
	
	
	

	Balanţa de plăţi
	
	
	
	
	(%PIB)
	
	

	
	
	
	
	
	
	
	

	Balanţa de cont curent
	-8.9
	-10.4
	-13.8
	-12.4
	-7.5
	-6.5
	-6.2

	Balanţa comercială de mărfuri
	-9.9
	-12.0
	-14.4
	-13.3


	-7.1
	-6.3
	-6.4

	Balanţa cont de capital şi finciar
	15.6
	15.7
	17.3
	13.7
	-2.3
	3.2
	7.4

	Balanţa investiţiilor străine directe
	6.6
	8.9
	5.8
	6.6
	2.9
	3.5
	3.5

	Investiţii internaţionale
	-29.2
	-35.3
	-39.8
	-52.9
	-55.6
	-54.6
	-53.0

	Rezervele oficiale brute
	22.9
	23.2
	23.2
	21.5
	24.6
	27.3
	26.7

	Datoria externă brută
	39.0
	42.9
	47.1
	53.4
	64.2
	68.5
	64.0

	
	
	
	
	
	
	
	

	Rata de schimb
	
	
	
	
	
	
	

	
	
	
	
	
	
	
	

	Lei /euro (sfărşitul perioadei)
	3.7
	3.4
	3.5
	4.0
	-
	-
	-

	Lei/euro
(media)
	3.6
	3.5
	3.3
	3.7
	-
	-
	-

	Rata reală efectivă de schimb
	
	
	
	
	
	
	

	CPI (depreciere -)
	17.9
	7.6
	9.0
	-4.2
	-
	-
	-

	
	
	
	
	
	
	
	

	 Cadru memorandum
	
	
	
	
	
	
	

	
	
	
	
	
	
	
	

	PIB nominal

(în mld RON)
	289.0
	344.7
	412.8
	504.0
	531.3
	568.5
	634.1

	PIB nominal

(în mld euro)
	79.7
	97.8
	123.6
	136.8
	119.7
	118.8
	130.7


PIB/cap locuitor (2005): 4445 USD
Rata absolvirii şcolii primare (2004): 94%

Speranţa de viaţă la naştere (2004): 71.3

Mortalitatea infantilă la 1000 de naşteri (2004): 16.8
� Strategia de Securitate Naţională a României, Bucureşti, 2007 - http://www.presidency.ro/static/ordine/SSNR/SSNR.pdf 


� Duvac, Ion (coordonare metodologică), Mecanismele elaborării şi implementării politicilor de securitate naţională în Decizia politică şi securitatea naţională (suport de curs), Editura Universităţii Bucureşti, 2005, pag. 43 – 52 – 


http://193.231.1.3/file.php/36/Duvac_-_Cultura_de_intelligence_a_decidentilor_politici_2007.doc


� Adoptată în şedinţa Consiliului Suprem de Apărare a Ţării din 23 iunie 2004


� Doctrina naţională a informaţiilor pentru securitate, pag. 4


� Idem, pag. 5


� Securitatea internă reprezintă, potrivit Strategiei de Securitate Naţională a României, ansamblul activităţilor de protecţie, pază şi apărare a locuitorilor, comunităţilor umane, infrastructurii şi proprietăţii împotriva ameninţărilor asimetrice de factură militară sau non-militară, precum şi a celor generate de factori geo-fizici, meteo-climatici ori alţi factori naturali sau umani care pun în pericol viaţa, libertăţile, bunurile şi activităţile oamenilor şi ale colectivităţilor, infrastructura şi activităţile economico-sociale, precum şi alte valori, la un nivel de intensitate şi amploare mult diferit de starea obişnuită. Securitatea internă priveşte, deopotrivă, siguranţa cetăţeanului şi securitatea publică, securitatea frontierelor, a energiei, a transporturilor şi a sistemelor de aprovizionare cu resurse vitale, precum şi protecţia infrastructurii critice. Ea include, din punct de vedere structural, securitatea societală şi asigurarea stării de legalitate, contracararea terorismului şi a criminalităţii organizate, securitatea activităţilor financiar-bancare, a sistemelor informatice şi a celor de comunicaţii, protecţia împotriva dezastrelor şi protecţia mediului. 


Sarcina asigurării securităţii interne este complexă şi interdependentă. Ea implică responsabilităţi din partea unui număr mare de instituţii şi agenţii. Aceste responsabilităţi revin preponderent: administraţiei publice şi structurilor de ordine publică, precum şi celor care se ocupă cu prevenirea şi gestiunea urgenţelor civile, securitatea frontierelor şi garda de coastă; structurilor de informaţii, contrainformaţii şi securitate; organismelor de prevenire a spălării banilor şi de control al importurilor şi exporturilor strategice; structurilor militare, în situaţii deosebite, pentru unele activităţi. Atribuţii importante revin, de asemenea, gărzii financiare şi structurilor vamale, gărzii de mediu şi structurilor de specialitate care veghează la sănătatea populaţiei şi a animalelor, precum şi celor de protecţie a consumatorilor. Un alt set revine operatorilor industriali, agricoli, comerciali şi de servicii care desfăşoară activităţi de importanţă vitală, sensibile sau periculoase, ori care implică un mare număr de oameni sau interese sociale majore. 


Având în vedere amplificarea riscurilor generate de posibilitatea producerii unor acţiuni teroriste, inclusiv prin utilizarea unor mijloace radioactive, chimice sau biologice, sau prin provocarea de sabotaje, distrugeri ori modificări funcţionale periculoase ale unor instalaţii, precum şi riscul sporit de producere a unor dezastre industriale sau naturale, sarcina asigurării securităţii interne devine tot mai complexă. Nevoia de identificare profesionistă a problemelor, de stabilire a cadrului conceptual de organizare şi de acţiune, precum şi necesitatea racordării la exigenţele promovate de Uniunea Europeană, determină un interes sporit din punctul de vedere al securităţii naţionale pentru un domeniu atât de vast, de complex şi de vulnerabil, cu impact direct asupra vieţii oamenilor.


� Centrul de promovare a culturii de securitate - Mic Dicţionar de Cultură de Securitate - http://www.cpcs.ro/index.php 


� http://www.sri.ro/categorii/26/securitate-economica.html


� Marin-Claudiu Bibiriţă, „Efectele crizei financiare actuale asupra securităţii naţionale” în „Stabilitate şi securitate regională” – Sesiune anuală de comunicări ştiinţifice cu participare internaţională, Bucureşti -  09-10 aprilie 2009, Secţiunea 1: Securitate şi apărare – Editura Universităţii Naţionale de Apărare “Carol I”, Bucureşti, 2009


� EU Observer.com, 26 septembrie 2008.


� Criză datorată creditelor ipotecare cu risc ridicat.


� Stancu V., Stoica M., Stoica A., Relaţii publice. Succes şi credibilitate. Editura Concept, Bucureşti, 1997.


� Fred Burton and Scott Stewart, Workplace violence: myths and mitigation,– Stratfor.


� Haiduc Simona, Instabilitatea nu este pacoste pentru toate companiile în “Financiarul” http://www.financiarul.com/articol_18163/instabilitatea-nu-este-pacoste-pentru-toatecompaniile.html


� Pisani-Ferry Jean interviu de Speteanu Ioana, Lobby la nivel înalt pentru FMI, în “Financiarul”  -  http://www.financiarul.com/articol_17847/lobby -la -nivel -înalt -pentru- fmi.html


� Lăcrămioara Mariana PETRIU, Cristian Mihai ŢUCĂ în ” Stabilitate şi securitate regională” – Sesiune anuală de comunicări ştiinţifice cu participare internaţională, Bucureşti -  09-10 aprilie 2009, Secţiunea 1: Securitate şi apărare – Editura Universităţii Naţionale de Apărare “Carol I”, Bucureşti, 2009 


� Rusia a adoptat o strategie de dezvoltare a pieţelor financiare


http://www.tmctv.ro/articol_55371/rusia_a_adoptat_o_strategie_de_dezvoltare_a_pieţelor_financiare.htm


� Pierderea încrederii în moneda unei ţări sau în alte active financiare ale acesteia, fapt ce determină investitorii internaţionali să îşi retragă fondurile/ banii din ţara respectivă (sursa:BNR). 


Criza financiară este o situaţie în care cererea de bani este mai mare decât oferta de bani (disponibilul). Aceasta înseamnă că lichiditatea este rapid evaporată deoarece banii disponibili sunt retraşi din bănci, forţând astfel băncile fie să vândă propriile active şi investiţii, pentru a-şi acoperi necesităţile, fie să intre în colaps. Criza financiară poate determina o criză economică (dicţionarul crizei).


� Criza economică reprezintă o situaţie în care economia unei ţări trece brusc printr-o scădere a forţei sale, scădere adusă, de regulă, de o criză financiară. O economie ce trece printr-o criză economică va experimenta aproape sigur o scădere a PIB (Produs Intern Brut), o evaporare a lichidităţilor şi o creştere / scădere a preţurilor din cauza unei inflaţii / deflaţii. Crizele economice pot lua forma unei stagflaţii, unei recesiuni sau unei depresii economice şi, uneori pot duce la colaps economic (dicţionarul crizei)


� The economist print edition 18 Sep 2008 GLOBALISATION A bigger world


http://www.economist.com/specialreports/displayStory.cfm?story_ id=12080751


� Stancu V., Stoica M., Stoica A, „Relaţii publice. Succes şi credibilitate”, Editura Concept, Bucureşti, 1997.


� Marin-Claudiu Bibiriţă, „Efectele crizei financiare actuale asupra securităţii naţionale” în „Stabilitate şi securitate regională” – Sesiune anuală de comunicări ştiinţifice cu participare internaţională, Bucureşti -  09-10 aprilie 2009, Secţiunea 1: Securitate şi apărare – Editura Universităţii Naţionale de Apărare “Carol I”, Bucureşti, 2009


� AMOS News.


� AMOS News


� Buletinul lunar al Băncii Centrale Europene - mai 2009 - www.bnr.ro


� Indicele Armonizat al Preţurilor de Consum.


� Agregatele monetare – Agregatul monetar M1 a fost definit ca fiind numerarul aflat în circulaţie plus depozitele cu scadenţa la o zi (overnight). Agregatul monetar  M2 include agregatul M1, plus depozitele cu scadenţă de până la doi ani inclusiv şi depozitele rambursabile cu preaviz de până la trei luni inclusiv. Agregatul monetar M3 cuprinde agregatul monetar M2, plus contractele de report, unităţi şi acţiuni ale fondurilor de piaţă monetară, precum şi instrumentele de îndatorare cu scadenţa de până la doi ani inclusiv. (Pentru mai multe detalii, consultaţi pagina de internet � HYPERLINK "http://www.ecb.europa.eu/mopo/strategy/monan" �www.ecb.europa.eu/mopo/strategy/monan�, pentru o definiţie a termenilor tehnici, a se vedea glosarul postat pe site-ul BCE, la adresa � HYPERLINK "http://www.ecb.europa.eu/home/glossary" �www.ecb.europa.eu/home/glossary� - Banca Centrală Europeană) 


� � HYPERLINK "http://www.insse.ro/cms/files/arhiva_buletine2009/bsl_3.pdf" ��http://www.insse.ro/cms/files/arhiva_buletine2009/bsl_3.pdf�


� Preţul FOB (Free on Board) reprezintă preţul la frontiera ţării exportatoare şi include valoarea mărfii, cheltuielile de transport până la punctul de îmbarcare şi toate taxele pe care marfa trebuie să le suporte pentru a fi încărcată la bord.


� Preţul CIF (Cost, Insurance and Freight) este preţul la frontiera ţării importatoare şi cuprinde atât elementele preţului FOB, cât şi costul asigurării şi transportului internaţional.


� http://www.bnro.ro


� Măsură a inflaţiei de bază utilizată de BNR, care reflectă variaţia preţurilor libere şi cu volatilitate relativ redusă; indicele CORE2 se calculează pe baza IPC din care se exclud preţurile administrate şi cele cu volatilitate ridicată (legume, fructe, ouă, combustibili). 


� Tranzacţii temporare cu titluri cu drept de răscumpărare la termen.


� � HYPERLINK "http://www.insse.ro/cms/files/statistici/comunicate/tendinte_ec/a09/teaAPRr09.pdf" ��http://www.insse.ro/cms/files/statistici/comunicate/tendinte_ec/a09/teaAPRr09.pdf� - INSTITUTUL NAŢIONAL DE STATISTICĂ - COMUNICAT DE PRESĂ NR. 80/2009 


Rezultatele prezentate au fost obţinute prin intermediul anchetelor de conjunctură, în urma estimărilor făcute de managerii întreprinderilor cu privire la tendinţele de evoluţie ale activităţii economice. Anchetele de conjunctură sunt anchete calitative, al căror scop este analiza tendinţei de evoluţie a indicatorilor economici pe termen scurt şi mediu. Aceste anchete sunt complementare anchetelor statistice cantitative, de care diferă prin metodă şi utilizare. Specificitatea anchetelor de conjunctură este că în loc de cifre exacte, răspunsul obişnuit îl constituie o apreciere a repondentului faţă de nivelul “peste normal/ normal/ sub normal”, în cazul întrebărilor de nivel, sau de genul: “a crescut/ la fel/ a scăzut” sau “ va creşte/ la fel/ va scădea”, în cazul întrebărilor care indică o evoluţie in timp a unui fenomen.


Răspunsurile primite (managerii întreprinderilor din eşantionul supus cercetării statistice aleg o singură variantă de răspuns la acest tip de întrebări) sunt apoi prelucrate, iar rezultatul final se obţine sub forma unui sold conjunctural procentual, obţinut ca diferenţă între procentajul celor care au ales varianta pozitivă a fenomenului şi procentajul celor care au indicat varianta negativă.


Ca urmare, soldul conjunctural indică percepţia repondenţilor asupra dinamicii unui fenomen, dar nu trebuie confundat cu intensitatea creşterii sau scăderii valorii unui indicator statistic.


Următoarele praguri de interpretare a soldurilor conjuncturale au fost convenite (stabilite): până la ± 5% relativă stabilitate; de la ± 6% până la ±15% creştere moderată, respectiv scădere moderată; de la ±16% până la ± 40% creştere, respectiv scădere; peste ±40% creştere accentuată, respectiv scădere accentuată.


Soldurile conjuncturale sunt calculate pe baza datelor prelucrate şi agregate conform CAEN. Rev2.


Anchetele s-au efectuat pe baza unor eşantioane reprezentative în domeniul industriei prelucrătoare (2070 agenţi economici), construcţiilor (1258), comerţului cu amănuntul (2678) şi serviciilor (2081). Mărimea eşantioanelor a fost stabilită astfel încât eroarea de estimare maxim admisă să fie de ±5% la nivel total sector. S-a utilizat sondajul stratificat simplu aleator, iar variabilele de stratificare sunt activitatea principală şi mărimea întreprinderii. Anchetele de conjunctură sunt realizate în cofinanţare, cu contribuţia Comisiei Europene - DGECFIN (Bruxelles).


� http://www.insse.ro/cms/files/statistici/comunicate/tendinte_ec/a09/teaMAIr09.pdf


� http://www.imf.org/external/np/sec/pr/2009/pr09148.htm

